7 Tips Sambut Hari Raya Untuk Mak Ayah Yang Ada Bayi, Elak Penyakit Berjangkit!

“Raya nanti mesti ramai la yang nak jumpa dengan anak aku ni, kena prepare siap-siap prevention step…”
Biasalah, bila masuk sahaja musim perayaan sudah pasti ramai sanak-saudara dan teman taulan akan berkunjung ke rumah bukan? Terutama sekali kepada ibu bapa yang mempunyai anak yang masih kecil di rumah, pastinya menjadi tumpuan orang ramai. Inilah masanya untuk mereka memeluk, mencium dan main dengan bayi. Tapi, jangan terlampau seronok kerana anak anda mungkin akan terdedah dengan bahaya!

Tips menyambut Hari Raya bagi ibu ayah bersama bayi kecil
Alhamdulillah lebaran bakal menjelma. Bagi ibu bapa yang baru menimang cahaya mata, pasti perasaan teruja nak bergambar raya dengan si kecil, ada pertambahan ahli keluarga baru, bercampur baur dengan perasaan berdebar kan? Apatah lagi sekarang semakin banyak kes penyakit berjangkit seperti demam campak, diphtheria, dan sebagainya akibat ramai orang tidak memvaksinkan anak-anak kerana terpengaruh dengan golongan anti vaksin.
Bayi yang belum mendapat imunisasi yang lengkap, terutamanya bayi pramatang, amat terdedah kepada jangkitan kuman, dan jika jatuh sakit, amat mudah mendapat komplikasi seperti radang paru-paru, jangkitan selaput otak iaitu meningitis, malah keadaan mata mereka boleh menjadi teruk iaitu retinopathy of prematurity semakin merosot. Saya ingin kongsikan sedikit tips bagi ibu ayah yang ada bayi baru lahir, dan juga orang ramai menjelang hari raya ini.

1)Jika ada bayi baru lahir, jangan ke tempat ramai

Jika ada bayi baru lahir, terutamanya kurang dari 2 bulan, imunisasi bayi anda belum lengkap lagi. Sebaiknya tidak perlu ke tempat yang ramai orang berkumpul bagi mengurangkan risiko jangkitan kuman. Kita tidak tahu siapa yang sudah divaksin, siapa yang tidak divaksin, siapa yang sedang sakit dan sebagainya. Faham, raya setahun sekali. Tetapi bayi anda juga kecil sekali seumur hidup sahaja. In shaa Allah tahun depan kita boleh raya sepuas hati ya?
2)Biarkan si ibu saja dukung selain tetamu

Jika tetamu datang ke rumah, sebaiknya mereka tidak perlu mendukung bayi kecil anda. Pakaian dari luar belum tentu bersih. Mungkin sudah terkena asap kenderaan dan sebagainya. Sebaiknya biar si ibu sahaja yang mendukung bayi. Anggap sahaja bayi itu permata berharga di dalam kaca display ya.
3) Sediakan had sanitizer sebelum dukung bayi

Ibu ayah boleh sediakan hand sanitiser untuk para tetamu, letakkan di sebelah katil bayi. Untuk lebih comel, letakkan tanda “Sila cuci tangan anda jika anda sayang saya ” dengan satu smiley face. Kita tak tahu tangan pengunjung sudah menyentuh dan bersalaman berapa ramai orang lain, sebelum mereka mahu menyentuh pipi comel bayi kita yang masih merah ini, kan?
4)Tetamu yang tidak sihat, jangan dekati bayi

Para tetamu juga, mesti mengambil tanggungjawab jika ada batuk, selsema sama ada diri sendiri mahu pun anak-anak, jauhkan diri dari bayi kecil pada jarak sekurang-kurangnya 5 meter. Paling baik, jangan masuk langsung ke dalam bilik yang ada bayi kecil. Iyalah takut terbatuk di wajah bayi itu, terkena jangkitan, kasihan bayi itu. Batuk biasa pada kita, jika terkena pada bayi pramatang, boleh menyebabkan jangkitan paru-paru yang serius hingga perlu alat bantuan pernafasan di ICU!
5)Tetamu elakkan cium bayi baru lahir

Para tetamu, elakkanlah mencium bayi baru lahir pada wajah mereka, terutamanya jika anda ada batuk dan selsema. Ini bagi mengelakkan jangkitan kuman. Jika geram sangat dengan kecomelan bayi itu, boleh saja pegang sedikit di tangan atau badan bayi, dan doakan bayi itu mengikut sunnah Rasulullah SAW:
وَإِنِّي أُعِيْذُهَا بِكَ وَذُرِّيَتَهَا مِنَ الشَّيْطَانِ الرَّجِيْمِ
“Dan aku meminta perlindungan untuknya kepada-Mu dan juga untuk anak keturunannya dari syaitan yang terkutuk”
Hadith Riwayat Al-Bukhari (3/110 –As-Sindi) dan Muslim (15/128 Nawawi)
Lebih selamat, pahala pun dapat, kan 🙂 Doa ini adalah dari Surah Ali Imran ayat 36.
6) Pastikan anak-anak dah divaksin

Pastikan anak-anak kita divaksinkan mengikut jadual imunisasi Kementerian Kesihatan Malaysia, bagi memastikan mereka mendapat perlindungan yang secukupnya dari jangkitan kuman yang merbahaya seperti batuk kokol, demam campak, rubella dan sebagainya. Pencegahan adalah lebih baik dari merawat.
7)Kena lindungi bayi kita!

Para ibu yang tersayang, usah bimbang digelar paranoid kerana mahu melindungi bayi kita, ya. Mungkin ibu bimbang ada suara yang berkata “macam dia seorang yang ada bayi!”, tapi memanglah kita seorang sahaja yang ada bayi kita kan! In shaa Allah kita hanya mahu yang terbaik untuk bayi kita.
Teruskan penyusuan susu ibu untuk memberikan imuniti pasif kepada permata hati kita, di samping mengambil langkah-langkah penjagaan di atas demi keselamatan dan kesihatan anak-anak kita in shaa Allah.
Walaupun di musim perayaan, jika anak-anak ada sebarang simptom tidak sihat seperti demam yang berpanjangan, sesak nafas, batuk yang berlarutan dan sebagainya, segeralah bertemu dengan doktor untuk mendapatkan rawatan di klinik dan hospital berdekatan.
Semoga Allah melindungi keluarga kita sentiasa in shaa Allah, amin.
Sumber: Dr Azlindarita Aisyah Mohd Abdullah, Pakar Mata, Ibu kepada 3 anak pramatang.


7 Skill Dari Dato Dr Fadzilah Kamsah Untuk Mak Ayah Didik Anak Jadi Cemerlang & Berjaya

Dalam mendidik anak-anak, berbagai cara dan kaedah yang digunakan oleh ibubapa dalam menghasilkan zuriat yang cemerlang. Ini kerana setiap seorang anak itu adalah unik dan berbeza-beza sifat dan perangainya. Oleh yang demikian, apa yang dipraktikkan untuk anak sulung tidak akan sama dengan apa yang dipraktikkan untuk anak bongsu. Justeru apa petua mendidik anak supaya cemerlang?
Menurut Dr. Fadzilah Kamsah di dalam bukunya yang bertajuk 21 kaedah mendidik anak cemerlang, kemahiran dalam mendidik anak-anak adalah berlainan antara ibubapa. Jadi, beliau turut berkongsikan antara 7 kaedah yang boleh digunakan oleh ibu bapa bagi menghasilkan anak-anak yang cemerlang dari setiap sudut.

7 PETUA MENDIDIK ANAK SUPAYA SENTIASA CEMERLANG
Namun demikian, Dr. Fadzilah ada menggariskan tujuh kaedah dalam mendidik anak-anak menjadi anak yang berjaya dan cemerlang dalam hidup.
1. Kaedah pesanan dan arahan

Kaedah ini merupakan salah satu daripada kaedah yang disarankan oleh Rasulullah S. A. W. Biasakan mendidik anak-anak dengan dipesankan sesuatu terlebih dahulu. Selepas itu boleh dilihat bagaimana reaksi mereka. Apakah dengan sekali pesanan atau arahan mereka boleh melakukannya atau perlu dipesan berkali-kali barulah pesanan dan arahan itu dapat diikuti. Sudah pastinya ibubapa hendaklah memberi arahan dan pesanan berulang kali tanpa merasa jemu dan bosan.

Menurut pandangan pakar pendidikan kanak-kanak, anak yang pintar perlu diberi nasihat dan pesanan 200 kali tanpa bosan supaya mereka benar-benar memahami pesanan itu dan dapat bertindak dengan baik. Antara bentuk pesanan dan arahan kepada anak-anak :
-Mengenai solat di awal waktu
-Adab dengan orang tua-tua
-Adab dengan guru
-Adab dengan kawan-kawan
-Tugas harian di rumah
-Mengemas bilik sendiri termasuk meja belajar.
-Tatacara makan mengikut sunnah nabi
-Cara belajar yang berkesan
-Ingat sentiasa menutup aurat apabila keluar dari rumah
-Keselamatan jalan raya
-Tanggungjawab melindungi adik-adik.
2. Kaedah bercerita

Kaedah bercerita boleh menguatkan lagi hubungan anak-anak dengan ibu bapa. Ibubapa boleh bercerita tentang pelbagai kisah motivasi terutamanya kisah-kisah teladan daripada Al-Quran, kisah nabi dan sebagainya. Tujuan bercerita ialah supaya anak-anak secara tidak langsung dapat dididik melalui pemahamam minda bawah sedar mereka, menyampaikan maklumat dan menyerapkan pengajaran yang boleh dicungkil daripada cerita tersebut.
Selain daripada itu, ianya dapat mengerat dan merapatkan hubungan anak dan ibu bapa, yang mana anak-anak boleh menggambarkan di minda mereka dengan lebih jelas tentang apa yang diceritakan dan ini lebih berkesan bergantung kepada kemahiran pencerita.
3. Kaedah soal jawab

Kaedah ke-3 dalam mendidik anak cemerlang ialah dengan bersoal jawab. Bersoal jawab dengan anak dapat menggerakkan minda mereka. Ibu bapa yang cemerlang hendaklah sentiasa bersoal jawab dan mengambil tahu mengenai diri anak dan perkembangan aktiviti dan pembelajaran mereka. Kaedah ini hendaklah dilakukan secara berterusan dan tanpa mengira masa, keadaan dan tempat seperti ketika dalam perjalanan, di rumah, waktu makan dan sebagainya.
Ibu bapa seboleh-bolehnya hendaklah berusaha menjawab semua persoalan yang diutarakan oleh anak-anak. Seandainya ibu bapa tidak tahu atau tidak pasti jawapan kepada soalan anak, jangan teragak-agak atau enggan untuk mengaku tidak tahu. Ibu bapa hendaklah memberi penjelasan atau jawapan kepada persoalan yang ditanya oleh anak daripada orang yang mahir dalam bidangnya.
Anak-anak kecil lazimnya suka bertanya soalan yang bertubi-tubi. Ramai ibu bapa yang tidak mengambil peduli keletah anak-anak ini. Tabiat ini tidak sewajarnya menjadi amalan ibu bapa kerana tabiat anak-anak yang bertanya itu sudah menggambarkan pembangunan minda anak-anak yang cemerlang. Jika ditangani dengan baik anak itu mempunyai potensi yang tinggi untuk menjadi anak cemerlang.
4. Kaedah merujuk kenangan lalu

Kaedah ini bermaksud samada kenangan suka duka, pahit manis yang di perolehi sepanjang kehidupan ini. Pengalaman yang positif diambil sebagai teladan, manakala pengalaman yang negatif pula dijadikan sempadan. Pengalaman ini elok dibuktikan dengan gambar, dokumen atau barangan peninggalan yang terlibat supaya ianya lebih mudah untuk menjelaskan mesej yang ingin kita sampaikan.
Sekiranya mesej yang ingin disampaikan itu dapat difahami maka mudah pula dijadikan iktibar oleh anak-anak. Selain itu pengalaman dari anak-anak itu sendiri juga penting. Ibubapa boleh mengaitkan apa pengajaran dan mengapa perlunya mereka berwaspada dengan peristiwa pahit yang telah mereka alami atau teladan dari peristiwa manis dan kejayaan yang pernah mereka kecapi.
5. Kaedah nasihat dan teguran

Kaedah ini tidak boleh dilakukan setiap hari atau masa untuk mengelakkan rasa jemu dan bosan pada anak-anak. Nasihat dan teguran kepada anak-anak hendaklah diberi dalam hal yang berkaitan dengan akidah, ibadah, akhlak, tanggungjawab, kesihatan, suci hati dan erti kesusahan. Ketika mendengar nasihat dan teguran daripada ibu bapa, anak-anak hendaklah dilatih supaya memandang wajah kedua-duanya atau tunduk.Kaedah ini sangat penting dan ia berbeza dengan kaedah pesanan dan arahan yang mana pesanan dan arahan perlu dibuat setiap hari.
6. Kaedah bermain dan bergurau

Cuba tanya diri anda, berapa kerapkah anda bermain-main dan bergurau-gurau dengan anak-anak anda? Terdapat pelbagai kaedah untuk kita bergurau dengan anak-anak ketika sedang bermain, beriadah mahupun bersukan. Matlamat bergurau dengan anak-anak ialah untuk menggembirakan hati mereka.
Mengikut kajian psikologi, apabila anak berasa gembira dan disayangi, mereka akan menjadi anak yang berdisiplin dan berakhlak yang baik. Tetapi jangan pula bergurau melampau batas seperti bermain dan bergurau berlarutan sehingga meninggalkan ibadah wajib dan tugas yang lebih penting.
Bapa juga tidak manis bergurau atau bermain dengan anak perempuan yang telah meningkat dewasa. Begitu juga ibu tidak manis bermain dengan anak lelaki yang telah meningkat dewasa. Perlakuan tidak manis ini jika tidak diikat oleh iman yang kuat, sering berlarutan sehingga boleh menyebabkan berlakunya sumbang mahram.
7. Kaedah latihan yang berterusan

Anak yang cemerlang perlu dilatih secara praktikal dan berterusan. Kaedah ini juga disarankan oleh Rasullullah S.A.W. Anak kita memang cemerlang tetapi perlu dilatih secara praktikal dan berterusan. Kaedah latihan boleh dibahagikan kepada beberapa ciri diantaranya :-
a. Jantina
Ibu bapa hendaklah memberi tugas kepada anak-anak sesuai dengan jantinanya seperti tuga yang berat dan kasar diagihkan kepada anak lelaki manakala anak perempuan kepada kerja-kerja dalaman yang lebih ringan dan sesuai dengan watak keperempuanan mereka. Bagaimanapun tidak salah jika anak lelaki diajar dan diasuh melakukan pekerjaan yang sering dilakukan oleh orang perempuan seperti membasuh pakaian sendiri, menyidai pakaian, melipat pakaian, memasak, membasuh pinggan dan sebagainya.
b. Usia
Pengagihan tugas juga perlu diagihkan mengikut usia. Anak yang berusia di bawah enam tahun belum boleh diberi tanggungjawab yang serius. Tahap tanggungjawab boleh ditingkatkan apabila usia mereka meningkat dan mengikut kesesuaian waktu.

Jangan lupa memberi pujian dan penghargaan kepada anak setelah mereka berjaya melakukan sesuatu pekerjaan itu. Namun jangan berlebihan kerana bimbang anak itu akan bersifat takbur.
Sumber : noraziramohamed.blogspot


9 Petua Anak Tidur Awal Yang Parents Perlu Tahu

Pengaruh TV, permainan komputer, Internet dan gajet bukan sahaja memberi kesan pada kurangnya pergaulan dengan rakan sebaya dan kurang beriadah di waktu siang malah turut mengganggu waktu tidur anak-anak kerana asyik menghadapnya sehingga lewat malam.
Foto Kredit: nydailynews.com

Ramai ibu bapa membiarkan sahaja keadaan ini berlarutan dan akibatnya rutin tidur mereka tidak teratur, susah untuk tidur awal dan berdepan masalah bangun pagi sehingga ada yang tidak sempat ke sekolah. Terpaksa ponteng! Ibu bapa yang pula risau bila fikirkan anak ditinggalkan di rumah keseorangan.
Anak tidur awal ? Kenapa?
Kanak-kanak perlu tidur yang cukup dan teratur untuk proses tumbesaran, kecergasan badan dan perkembangan minda. Bila tidak cukup tidur, ia akan memberi kesan psikologi seperti mudah berasa letih, cepat naik angin, kurang aktif dan kurang fokus.

Jadi, bagaimana cara memujuk anak-anak supaya tidur awal?

1. Latih ikut waktu
Tengok jam!
Jika anak biasa tidur pukul 9.30 malam, pastikan mereka konsisten dengan waktu tersebut. Apabila mereka terlajak waktu, automatik mereka akan terasa mengantuk dan masuk ke bilik tanpa paksaan.
2. Elak minum minuman kafein
Jauhi kopi!
Minuman mengandungi kafein boleh menyebabkan anak aktif. Sebaiknya, galak mereka minum air suam pada waktu malam.
3. Galak anak aktif waktu siang
Penuhi waktu siang anak dengan pelbagai aktiviti. Jadi apabila malam, mereka cepat berasa letih dan tidur awal.
4. Elak tidur waktu petang

Bagi kanak-kanak yang bersekolah sesi pagi, biasanya mudah keletihan selepas tiba di rumah. Bagi mereka tidur sekejap. Awas, jangan terbabas sehingga senja. Jika tidak, mereka sukar untuk tidur awal kerana sudah mendapat rehat secukupnya.
5. Tutup yang melekakan
Apa jua yang boleh menyebabkan anak anda terleka sehingga terabai waktu tidur, perlu ditutup.
6. Jauhkan barang yang mengganggu
Bukan sekadar tutup gajet, anda perlu letakkannya jauh daripada anak setiap kali mereka masuk bilik.
7. Buat jadual
Foto Kredit: istockphoto.com
Bagi anak berumur bawah 6 tahun, anda boleh buat jadual bermula dari waktu pagi sehingga waktu malam. Buat jadual yang kreatif agar anak rasa seronok melakukannya.
8. Lakukan dalam satu tempat
Selepas makan malam, pastikan anak anda sudah berada dalam bilik sama ada untuk menyiapkan kerja sekolah, kemas beg, berus gigi, tukar pakaian tidur dan seterusnya tidur.
9. Suasana bilik merangsang tidur
Pastikan anak-anak selesa dengan suasana dalam bilik seperti kemas dan teratur, bantal yang empuk, wangi dan katil yang lapang.
Foto Kredit: 7sib.ir
Kadang-kadang, ibu bapa perlu mengguna kuasa veto untuk memerintah anak supaya tidur awal. Tapi, perlu diingat, ia untuk kebaikan anak kita sendiri. Mahukah anda melihat anak lesu dan murung sepanjang perjalanan ke sekolah? Atau anda ingin melihat anak yang cergas setiap pagi?


Kalau Nak Elak Ambil Ubat, Cuba 9 Petua Rawati Anak Selesema Di Rumah

“Rimas sungguh tengok anak selesema ni. Nampaknya esok kena bawa dia ke klinik, dapatkan ubat selesema.”
Sudah jadi kebiasaan, ibu bapa akan terus merujuk pada doktor apabila anak diserang selesema.

Ubat Selesema Tidak Digalakkan Untuk Anak Kecil
Tapi tahukah anda, Akademi Paediatrik Amerika tidak menyarankan ubat selesema dan batuk diberikan pada anak-anak bawah umur dua tahun?
Malah ada ubatan yang dibeli di kaunter farmasi memberi kemudaratan pada kanak-kanak berusia enam tahun ke bawah.

Habis tu, adakah cara lain selain ubat?

Foto Kredit: babysguide.ru
9 Tips Merawati Anak Selesema Tanpa Ubat
Jika anak selesema, anda boleh ikuti petua di bawah yang mana cara rawatannya lebih selesa untuk anak, selamat dan efektif.
Malah anak juga akan lebih sihat berbanding makan ubat.
1. Rehat Secukupnya
Apa yang diperlukan: Beri ruang yang selesa untuk anak berehat.
Apabila selesema menyerang, badan cepat letih. Oleh itu, berikan mereka masa untuk berehat sepenuhnya.
Apabila badan dapat rehat yang diperlukan, ia cepat sembuh daripada apa jua penyakit yang dihidapi.
2. Elak Beri Tekanan
Foto Kredit: eumom.ie
Apa yang diperlukan: Beri kebebasan untuk anak lakukan apa yang disukainya
Tekanan meningkatkan lagi kesakitan yang ditanggungnya.
Sekali sekala beri anak peluang untuk buat apa yang ingin dilakukannya seperti menonton video kegemarannya sepanjang hari atau bermain robot kesukaannya di halaman rumah.
Apabila fokus dengan apa yang diminatinya, percayalah anak akan lupa kesakitan yang dialaminya.
3. Persekitaran Lembap
Apa yang diperlukan: Pelembap udara (‘Humidifier/cool mist vaporizer’)
Bernafas dalam udara lembap mengurangkan lendir yang menyekat pernafasan melalui hidung.
‘Humidifier/vaporizer’ membantu memudahkan pernafasan anak selesema terutamanya sewaktu tidur.
Jika tiada ‘humidifier’, anda boleh mandikan anak dengan air suam. Pastikan stim panas berkumpul dalam bilik air agar anak lebih selesa.
4. Minum Air Dengan Banyak (6 bulan dan ke atas)
Apa yang diperlukan: Air kesukaan mereka
Memang digalakkan beri anak minum air masak, tapi tahu sajalah budak-budak, lebih suka air manis, ‘smoothies’, ais krim dan jus buah.
Untuk galakkan mereka minum air yang banyak, sesekali tukar air masak kepada minuman kegemaran mereka.
5. Banyakkan Makan Sup Ayam (6 bulan dan ke atas)
Foto Kredit: babyartikel.de
Apa yang diperlukan: Hidangkan suam/panas ikut kesukaan anak
Sup ayam membantu mengurangkan demam, selesema dan sebu perut. Ia juga membantu memanaskan badan menjadikan badan rasa lebih selesa.
6. Beri Madu (12 bulan dan ke atas)
Apa yang diperlukan: Air suam dan perahan lemon
Beri anak air yang dicampurkan dengan madu. Ia akan memberi kelegaan pada tekak dan ketidakselesaan yang dirasai sewaktu anak selesema.
Tambah sedikit jus lemon sebagai penambah vitamin C.
7. Urut
Foto Kredit: www.wljn.com
Apa yang diperlukan: Minyak bayi atau ‘Vapor rubs’ seperti ‘Vicks’ (untuk bayi berusia 3 bulan dan ke atas)
Sapu ‘Vicks’ pada leher, dada dan belakang anak serta urut perlahan-lahan agar ia meresap ke tubuh. ‘Vapor rubs’ ini biasanya membantu anak tidur kerana selesema biasanya akan menyukarkan mereka bernafas apabila berbaring, maka akan turut mengganggu tidur.
8.Tinggikan Kedudukan Kepala (12 bulan dan ke atas)
Apa yang diperlukan: Bantal yang banyak
Sewaktu anak hendak tidur, letak dua atau tiga bantal di kepalanya agar kedudukan kepala lebih tinggi dan memudahkan anak bernafas.
Jika tidak selesa, boleh juga diletakkan beberapa helai tuala.
Ada juga yang menidurkan anak di dalam ‘car seat’ kerana kedudukannya yang menegak memudahkan anak bernafas dengan selesa ketika tidur.
9. Bersihkan Hidung (2 tahun dan ke atas)
Apa yang diperlukan: Tuala basah dan tisu
Sebelum tidur, suruh anak hembus selesema pada tisu dan lap hidungnya.
Anak akan rasa selesa apabila semua lendir sudah dibuang keluar.
Pastikan tisu diletakkan di sebelah anak agar boleh digunakan untuk membuang hingus.
Foto Kredit: mamanja.ru
Jangan Biarkan Selesema Mengganggu Emosi Anak
Biasanya, selesema akan turut disertai dengan demam atau batuk yang menambahkan lagi ketidakselesaan pada badan.
Anak selesema juga sukar tidur malam dan ini boleh menjadikan mereka ‘moody’ keesokan hari.
Utamakan keselesaan anak agar mereka dapat tempuhinya dengan mudah.
Seperkara lagi, bergilir-gilirlah dengan pasangan kerana anda juga akan keletihan menjaga dan merawati anak selesema!


Rupanya Ramai Dah Cuba Petua Atasi Nasi Lembik Guna Roti Keping Je. Serius Menjadi!

Mesti ada antara kita yang pernah termasak nasi lembik kan?
Bukak je periuk nasi, tengok nasi dah lembik semacam. Stresnya!

Biasanya boleh jadi macam ni sebab baru tukar beras jenis lain daripada yang kita biasa masak. Takpun tadi masa masak nasi tu ‘kurang fokus’ (baca: berangan) sampai tak sedar dah terlebih bubuh air.
Hehe.

Apapun alasannya, nasi dah menjadi bubur. So, sekarang macam mana?

Bagi yang suka makan bubur tu bolehlah layankan aje dan makan nasi yang ala-ala bubur tu.
Tapi dibuatnya kita masak untuk tetamu khas atau mak mertua ke, haru juga kan…
Jadi, apa kata cuba guna petua nasi lembik yang simple sangat ni. Guna roti je!
Rata-rata orang cakap memang menjadi sebab ramai dah cuba sendiri dekat rumah.
Jom kita tengok caranya.

Petua Atasi Nasi Lembik Guna Roti Keping
Bila termasak nasi lembik, ini langkahnya untuk ‘keraskan’ nasi tu semula.
1. Ambil Beberapa Keping Roti
Mula-mula ambil 2-3 keping roti dan letakkan saja roti tu (contoh: Gardenia) di atas permukaan nasi.
2. Tutup Semula Periuk
Kemudian tutup tudung periuk.
Kalau yang masak atas api, buka api perlahan. Kalau yang masak nasi dalam rice cooker, biarkan nasi tu dalam mod keep warm.
3. Biarkan Beberapa Minit
Biarkan sekejap lebih kurang 20-30 minit macam tu.
Kemudian pergi tengok semula nasi dalam periuk. Serius nasi tadi tu dah tak lembik lagi!
Senang kan?
Ramai yang dah pernah cuba petua ni di rumah sejak ianya trending di sebuah page Facebook, 5-Minutes Craft.
Yang dah cuba pun kata petua ni memang berkesan.

Tak sangka, senang sangat rupanya nak atasi masalah nasi lembik ni kan? Guna roti je.
Senanglah nak masak nasi lepas ni, tak risau jadi bubur lagi.
Selamat mencuba!


Tak Berak Selepas 48 Jam, Bayi Terpaksa Dibedah Selepas 3 Hari Lahir Kerana Masalah Usus

Penantian saat bayi dalam kandungan akan dilahirkan adalah momen yang terindah buat pasangan suami isteri. Namun, bukan semua pasangan akan diberikan kemudahan anak yang dilahirkan sihat dan proses menjadi mudah.
Ini adalah antara perkongsian kisah di laman Facebook dimana pasangan ini berdepan dengan situasi bayi yang dilahirkan masih tidak membuang air besar selepas 48 jam dilahirkan. Bukan itu sahaja, selepas 3 hari dilahirkan, bayi bernama Nuruddin ini perlu dibedah kerana mengalami masalah usus.

MASIH TAK BERAK SELEPAS 48 DILAHIRKAN
Assalamualaikum, minta doakan baby Nuruddin mahmud . Masih tak berak selepas 48 hrs. Diterbangkan ke Alor setar sbb disyaki penyakit sama seperti kakak dia, hirschsprung Disease. Ulang balik apa yang kami tempuh waktu kakak dia lahir dulu. Berkampung lagi la kami di hospital.

Baby Nuruddin Mahmud dah masuk bilik bedah on Day 3 of life. Harap semua berjalan lancar. Hari ni dapat berita lagi dari hospital. Usus yang tinggal masih tak berfungsi dan akan masuk lagi bilik bedah buat kali ke 2. Kemungkinan baby Nuruddin akan hidup dengan usus yang kurang dari 100cm.

So baby Nuruddin akan bergantung pada mesin dan bantuan pemakanan untuk tempoh yang sangat lama. Mungkin bertahun. Ingatkan kakak Sofea tu teruk dah, rupanya adik lagi teruk Ya allah permudahkan la urusan baby Nuruddin.
PUTING SEBAGAI PENEMAN KETIKA MENANGIS

Hanya puting menjadi peneman bila dia menangis. Kata nurse semalam “kami pun tak sampai hati nak lekat salotep di puting dia tp tu sahaja jalan untuk pujuk dia. Kesian Nuruddin, lapar tak minum susu”
Aku yang dengar ni pun sebak tahan air mata. Alahai anak, sorang-sorang kat sini. Keluarga semua di Langkawi. Rasa nak duduk sini tp Nuruddin dlm nicu bukan wad biasa. Kita tak boleh jaga dia hanya boleh dtg melawat shj. Dan yang boleh masuk hanya ibu dan ayahnya sahaja. Doakan Nuruddin Mahmud dipermudahkan pembedahan yg ke4 esok. Berharap ada khabar gembira esok. Apa-apa pun, kami ibu dan ayahnya redha dengan apa yg berlaku. Berserah kepada Allah.

Duhai anak, Nuruddin Mahmud semoga Allah memberikanmu kekuatan, ketabahan dan kesabaran. Momi tunggu adik keluar. Apa pun keputusan hari ni, momi dan dedi redha. Kita merancang dengan cita-cita tapi Allah merancang dengan cintaNya. Semoga semuanya selamat hendaknya.
DIAGNOS ‘TOTAL INTESTINAL AGANGLIONOSIS’

Selepas seminggu petang ni result rasmi operation ke4 dari lab telah keluar. Nuruddin Mahmud diagnos “Total Intestinal Aganglionosis”. Yang mana kedua-dua ususnya iaitu usus besar dan usus kecik tidak mempunyai ganglion cell. Saraf ini hanya ada sehingga ke perutnya shj dan selepas itu tidak ada saraf. Berbeza dengan kakaknya, sofea cuma “Total Colonic Hirschprung Diseases” (keseluruhan usus besar shj tidak ada saraf).
Allah la sebaik-baik perancang. Dia menjadikan sesuatu itu yang kita pun tidak tahu hanya Dia lah yang Maha Mengetahui. Siapalah kita hendak menidakkan kuasa Allah. InshaAllah, selesai urusan esok di hospital Nuruddin Mahmud akan di bawa pulang ke rumah di Langkawi. Keputusan yg berat, harap dipermudahkan oleh Allah.
DAH MASUK WAD BIASA, HARAP CEPAT SEMBUH

Hari ni first time kakak sofea boleh jumpa adik nuruddin. Excited bukan main. Esok balik boleh jumpa abg muhammad pulak. Sejak lahir lagi tak jumpa, di Hospital Langkawi kanak-kanak tak boleh masuk. Lepas tu bila transfer ke alor setar pun adik stay di NICU.
Ni dah masuk wad biasa sementara kami nak bawak nuruddin balik. Esok insyaallah Keputusan rasmi dari makmal pun dah keluar. Memang sah ‘total intestinal aganglionosis’ Ganglion cell tu cuma tumbuh sampai di perut sahaja. Jadi kalau bagi susu pun, akan keluar balik di mulut dan hidung . Harap-harap dipermudahkan adik nuruddin. Sedih bila dia tengok dan renung kita. Apa pun daddy dan mommy redha.
*Semoga kesembuhan yang cepat diberikan kepada adik Nuruddin dan kekuatan diberikan kepada ahli keluarga.
Sumber: Nur Azizah Mustakin


Petua Bahan Kisar Tahan Lebih Lama, Boleh Simpan Sampai Sebulan!

Menyimpan bahan kisar dalam amaun yang banyak merupakan perkara biasa bagi kaum ibu. Ini kerana perkara ini memudahkan mereka ketika memasak dan juga mudah untuk mereka guna dalam jangka masa yang lama. Tetapi apa yang mereka perlu khuatir ialah, adakah bahan kisar itu akan tahan lama didalam peti? Bahan bahan kisar itu juga boleh berkulat jika salah simpan.
Walaubagaimanapun, salah seorang pengguna laman Facebook, Ani Zam melalui group Facebook Masak Apa Hari Ni (MAHN) berkongsi cara yang betul untuk membuatkan bahan kisar itu tahan lama dan tidak berkulat. Tak perlu nak risau lagi lepas ni.

Cara-cara membuat cili kisar

Hari ini nak kongsi cara2 menyimpan cili kisar n bawang kisar agar tahan lebih lama. Bila nak masak lauk pauk atau goreng mee , goreng bihun n goreng kue tiau tinggal cedok jer..stok utk seminggu.. Dah nak masuk bulan puasa ni , senang buat stok macam ni…

– Gunting cili kering lebih kurang 1 inci
– Masukkan ke dlm tapis yang berlubang agak besar utk membuang biji cili
– Kemudian masukkan ke dlm periuk dan rebus cili hingga mendidih
– Letakkan satu sudu besar garam dlm rebusan dan kacau sebentar
– Bila telah mendidih , tutup api
– Basuh cili tersebut di bawah aliran air paip menggunakan tapis tadi untuk mengeluarkan saki baki biji cili
– Masukkan cili yg sudah di basuh tadi ke dalam blender
– 100 gm cili kering blender bersama dengan 3 biji bawang besar dan satu labu bawang putih ( 8 @ 9 ulas)
– Blender menggunakan air tapis
– Bila dah siap blender , masukkan ke dalam bekas dan simpan di dalam peti ais..
– Boleh tahan hingga sebulan cili kisar tersebut
Cara-cara membuat bawang merah kisar

– 6 biji bawang besar , 10 biji bawang kecil
– Kupas bawang , cuci , keringkan dan hiris kecil
– Blender bawang bersama minyak masak
– Anggaran minyak masak adalah separuh dari jumlah bawang
– Jika bilangan bawang penuh satu blender , gunakan minyak anggaran setengah blender
– Dah siap blender , masukkan ke dalam bekas
– Letak sesudu garam di atas permukaan bawang kisar tersebut sebelum di simpan ke dlm peti ais
– Boleh tahan seminggu @ 2 minggu bawang kisar tersebut
Cara-cara membuat bawang putih kisar

– 5 labu bawang putih
– Kupas bawang , cuci ,keringkan dan hiris kecil
– Blender bawang bersama minyak masak
– Anggaran minyak masak adalah separuh dari jumlah bawang
– Jika bilangan bawang penuh satu blender , gunakan minyak anggaran setengah blender
– Dah siap blender , masukkan ke dalam bekas
– Letak sesudu garam di atas permukaan bawang kisar tersebut sebelum di simpan ke dlm peti ais
– Boleh tahan seminggu @ 2 minggu bawang kisar tersebut
Sumber : Ani Zam


Setiap Kali Makan Dapat Kuih Lemau? Ini Petua Bakar Biskut Untuk Dicuba Raya Kali Ini!

Salah satu hidangan yang paling dinantikan menjelang musim perayaan ini ialah biskut raya. Sebut je raya, memang orang akan ingatkan makanan ini. Namun, apa yang menyakitkan hati adalah apabila makan biskut tapi rasanya lemau! Jangan risau, sebenarnya ada petua bakar biskut supaya biskut rangup dan paling penting, tahan lama.
Untuk pengetahuan anda, nak bakar biskut pun sebenarnya ada tipsnya sendiri. Bukan boleh bakar begitu sahaja. Ada rahsia bagaimana nak kekalkan biskut raya yang rangup sehingga akhir Aidilfitri dan paling penting tahan lama untuk dijamu kepada tetamu. Tak perlu beli biskut raya baru selepas ini, guna petua ini je pasti hasil biskut anda memang ‘wow’ .

Baca juga: Ini 10 Petua Tradisional Merawat Pelbagai Masalah Kesihatan & Kecantikan
PETUA BAKAR BISKUT RAYA
1. Baca dan fahamkan resipi biskut anda. Kemudian, sediakan semua perkakas dan bahan yang diperlukan sebelum mula membakar.

2. Bahan-bahan kering seperti tepung, oats, garam, soda bikarbonat mestilah digaul bersama supaya udara dapat masuk (aeration). Sukat menggunakan cara “dip and level”. Masukkan sukatan cawan atau sudu dan guna belakang pisau untuk meratakan.

3. Bahan cecair seperti susu, air, minyak dan lain-lain, anda perlu menggunakan sukatan kaca mengikut aras mata (eye level).
4. Demi mendapatkan adunan yang rata, bersihkan tepi acuan pembancuh ketika mengadun.
5. Adunan biskut di loyang pembakar perlu anda jarakkan agar biskut dapat dibakar dengan kepanasan yang seimbang.
6. Anda mesti menyapukan mentega putih atau shortening ke loyang pembakar, bukannya butter atau marjerin. Ini kerana butter dan marjerin mudah hangus dan juga akan berbekas pada loyang pembakar. Seterusnya, taburkan sedikit tepung dan ratakan ke atas loyang pembakar serta  buang lebihan tepung.

7. Anda perlu membakar satu dulang adunan biskut pada satu masa agar udara panas dapat membakarnya dengan seimbang. Seterusnya, anda perlu meletakkan dulang pembakar di tengah-tengah ketuhar agar udara panas mudah mengalir.
Ada juga ketuhar yang mempunyai ‘hot spot’ di mana biskut akan cepat masak pada kawasaan tersebut. Apabila telah hampir setengah masa waktu membakar, putarkan loyang pembakar.
8. Panas ketuhar selama 15 minit sebelum membakar.
9. Kebiasaannya dalam resipi ada menyatakan masa yang perlu untuk membakar biskut. Anda boleh menggunakan ‘timer’ dan set kepada waktu minima mengikut resipi dan seterusnya cuba periksa sama ada biskut sudah pun masak atau tidak.
10. Pastikan biskut yang baru dibakar betul-betul sejuk sebelum anda menyimpan ke dalam bekas. Ini adalah untuk mengelakkan biskut anda tidak rangup dan cepat lemau.
11. Untuk mengelakkan bau biskut anda bercampur bersama yang lain, simpannya ke dalam berlainan bekas. Bagi biskut yang rangup, anda boleh menyimpan di dalam bekas kedap udara.

12. Paling lama biskut boleh dibekukan adalah untuk sebulan. Anda boleh membungkus dengan aluminium foil atau plastik cling wrap jika hendak membekukan plastik. Jangan lupa untuk melabelkan dengan hari bulan sebelum anda membekukannya dalam peti sejuk.
Semoga biskut raya anda semua kali ini menjadi! Biskut yang sedap pasti dapat menarik lebih ramai pengunjung ke rumah pada musim perayaan ini. ‘Confirm’ semua puas hati dengan biskut yang dihidangkan. Selamat mencuba!
Sumber: Petua Malaya


Petua Guna Bawang Untuk Legakan Demam Anak, Alergik & Hidung Tersumbat

Mungkin ramai orang yang belum tahu, sebenarnya bawang merah mempunyai begitu banyak manfaat kesihatan. Jika selama ini kita hanya menggunakannya dalam masakan, kali ini kami ingin kongsikan petua bawang merah atau bawang besar untuk melegakan demam, alergik, dan hidung tersumbat.
Petua ini dikongsikan oleh Puan Normilawati Nordin melalui Facebook. Menurutnya, petua ini selalu diamalkan olehnya untuk mengubati demam anak.

“Salah satu cara kalau anak saya alergik, demam atau hidung tersumbat, saya akan letak bawang besar di jaring kipas atau letak semangkuk bawang besar yang dihiris-hiris di satu sudut dalam rumah.
Biasanya saya buat waktu malam sebelum tidur. Alhamdulillah berkesan. Kesakitan akan cepat beransur pulih dan reda keesokan harinya.”

Petua Guna Bawang Untuk Anak Demam, Alergik, Dan Hidung Tersumbat
Beginilah caranya meletakkan hirisan bawang tersebut pada kipas angin. Bila dah bubuh, pasangkan kipas seperti biasa.

Ini pula hirisan bawang yang diletakkan di satu sudut dalam rumah atau bilik anak.

Memang kedua-dua cara ini akan menjadikan satu rumah berbau bawang! Tapi ia sebenarnya petua bawang merah ini bertindak menyerap bakteria dan virus. Secara semulajadinya, bawang merah atau bawang besar mempunyai sifat antiseptik dan berkesan meningkatkan tahap kesihatan kita.
Sebab itulah ibu-ibu tidak digalakkan untuk mengupas bawang dan membiarkannya terdedah jika mahu memasaknya. Sebaiknya, bawang yang dikupas dan dipotong perlu terus dipakai dalam masakan kerana dikhuatiri tidak hygienic lagi.
Satu lagi petua bawang merah bagi orang dewasa yang demam atau selsema, boleh juga mengamalkannya sebagai ulam. Mudah-mudahan dapat melegakan hidung tersumbat, hingus, dan sakit kepala.
Semoga Bermanfaat!
Mudah saja petua ini, bukan? Tak rugi kalau anda mencubanya. Walau apapun, kalau sakit anak masih tak hilang, jangan teragak-agak pula membawa mereka berjumpa doktor untuk pemeriksaan lanjut.

*Petua bawang merah untuk hilangkan alergik, demam, dan hidung tersumbat yang dikongsikan oleh Puan Normilawati Nordin ini diterbitkan semula dengan kebenaran beliau. Untuk melihat post asal beliau dan membaca komen-komen orang ramai, boleh klik di SINI.


5 Petua ‘Memusingkan’ Bayi Songsang Dalam Kandungan

“Hmmm… Risau pula bila ‘scan’ tadi doktor cakap bayi songsang. Tak pasal-pasal nanti tak dapat nak bersalin secara normal. Apa petua bayi songsang yang Mak buat dulu ya? Kalau urut-urut ni takut pula tersilap urut.”
Kedudukan bayi yang songsang sebenarnya adalah normal apabila kandungan anda masih belum cukup bulan. Sesetengah ibu hamil mungkin berasa ‘ngeri’ untuk menghadapi waktu bersalin kerana ia bakal melibatkan sedikit komplikasi akibat posisinya yang ‘terbalik’.

Foto Kredit: newkidscenter.com
Apakah Punca Kehamilan Songsang?
Menurut laman web perubatan Malaysian Medidal Gazette, Dr Muhammad Izzat menerangkan beberapa punca bayi songsang dalam kandungan.

Antaranya adalah:

Bayi pramatang atau tidak cukup bulan. Faktor ini adalah yang paling biasa ditemui. Namun, kebanyakan bayi akan berpusing kepada kedudukan normal apabila sampai waktunya.
Pernah mengalami kehamilan songsang yang sebelumnya.
Ketidaknormalan pada rahim atau uri seperti masalah fibroid dan Placenta Praevia Major (uri bawah).
Kehamilan kembar.
Masalah air ketuban yang terlalu banyak atau terlalu sedikit.
Sudah mempunyai kehamilan yang banyak di mana otot dinding rahim sudah elastik, lalu memberikan banyak ruang pada bayi untuk bergerak dan berpusing.

Foto Kredit: nokshe.com
5 Petua Bayi Songsang & Prosedur Klinikal Yang Boleh Dijalankan
Menurut laman kehamilan BabyCentre, kita perlu berhati-hati dalam mengamalkan petua bayi songsang. Ini kerana, sesetengah petua seperti mengurut abdomen perlu dijauhi kerana ia boleh mendedahkan risiko yang tidak sepatutnya kepada ibu dan bayi.
Antara petua bayi songsang yang boleh dilakukan adalah:
1. Berenang
Menurut laman web turningbaby.com, berenang dipercayai antara senaman yang paling bagus untuk membuat otot perut lebih santai dan memberi ruang kepada bayi untuk berpusing.
Ia juga mudah dilakukan kerana kita berasa ‘ringan’ dalam air walaupun perut semakin membesar.
Selain berenang, bergerak aktif dan melakukan senaman lantai boleh membantu meningkatkan kesihatan bayi dan anda.
Tetapi, sesetengah pakar tidak menggalakan senaman mencangkung (squat) jika bayi anda songsang kerana ia akan menyebabkan bayi lebih selesa dan cepat menurun ke pangkal serviks dalam keadaan tersebut.
Posisi senaman lantai yang sesuai untuk bayi songsang. / Foto Kredit: fusionwellness.com

Senaman merangkak atau ‘cat pose’ ini juga sesuai untuk memusingkan bayi. / Foto Kredit: fusionwellness.com
2. ‘Breech Tilt’
Posisi ini antara posisi yang selalu diamalkan oleh wanita di luar negara.
Caranya, berbaring di atas lantai sambil menaikkan kaki anda di atas sofa. Sasarkan kedudukan 45 darjah.
Jika perlu, tambahkan beberapa biji bantal untuk menyokong belakang anda. Kekalkan posisi ini selama 5 minit atau pada bila-bila masa anda rasa kurang selesa.
Foto Kredit: spinningbabies.com
3. Posisi Sujud
Posisi bersujud ini serupa dengan gerakan ‘knee-chest position’ yang diamalkan oleh ramai wanita seluruh dunia.
Lakukan posisi bersujud seperti dalam solat 2 kali setiap pagi dan petang dalam tempoh sekitar 10 minit.
Bagi yang Muslim, anda boleh mengoptimakan kedudukan ini untuk melakukan solat hajat dan banyakkan berdoa agar dapat bersalin dengan mudah.
Foto Kredit: wikihow.com
4. Berjalan
Berjalan juga adalah salah satu gerakan yang paling mudah untuk membantu memusingkan bayi songsang.
Cuba berjalan selama 30 minit setiap hari sepanjang kehamilan. The Health Site menerangkan bahawa ketika anda berjalan, daya graviti akan menarik bahagian kepala bayi (yang paling berat) agar menurun ke posisi normal.
Foto Kredit: reference.com
5. Berdoa
Selain daripada gerakan di atas, anda juga digalakkan untuk bertenang dan memperbanyakkan doa.
Ini kerana, hati yang tidak tenteram dan stres dapat mengganggu proses bersalin anda.
Selain membaca surah Al-Insyirah, ini antara doa yang boleh diamalkan oleh anda dan suami:
Foto Kredit: facebook.com/anugerahquran
Prosedur ECV (Klinikal) Bantu Pusingkan Bayi Songsang
Selain teknik semulajadi dan petua bayi songsang di atas, terdapat juga cara klinikal untuk mengatasinya iaitu melalui teknik ECV (External Cephalic Version).
ECV dilakukan pada usia kandungan 36 minggu pada kehamilan pertama dan 37 minggu untuk kandungan kedua dan berikutnya. Secara ringkasnya, ia adalah prosedur memusingkan bayi secara fizikal (seperti urutan) yang dahulunya dilakukan oleh para bidan zaman dahulu. Namun, kini ianya dikendalikan oleh mereka yang berkemahiran dan lengkap dengan alatan perubatan untuk menjamin keselamatan ibu mengandung.
Menurut Dr Izzat lagi, kejayaan pemusingan bayi songsang melalui teknik ECV ini adalah tinggi, iaitu 50% peluang berjaya.
Jangan risau, kebanyakan ibu yang berkongsi pengalaman mereka mengakui bahawa prosedur ECV tidak menyakitkan tetapi memberikan ketidakselesaan kepada mereka buat sementara waktu sahaja.
Walaubagaimanapun, prosedur ECV ini tidak boleh dijalankan pada kehamilan kembar.
Foto Kredit: the-elbowroom.com
Berbincang Dengan Doktor
Jika bayi songsang dikesan pada awal kehamilan, anda tidak perlu risau kerana ia adalah normal dan akan berpusing pada kedudukan normal apabila menghampiri tempoh bersalin.
Menurut Malaysian Medical Gazette lagi, hanya 3 hingga 4% sahaja bayi akan berkedudukan songsang pada umur kandungan matang cukup 37 minggu kehamilan.
Sekiranya prosedur ECV tidak berjaya memusingkan bayi anda, anda boleh berbincang dengan coktor bagi mentukan cara kelahiran yang sesuai dengan keadaan kesihatan anda.
Ini akan membantu anda membuat keputusan yang terbaik demi keselematan bayi dan anda.


Masa Berpantang Boleh Tidur Dalam Aircond Ke? Ini Jawapan Pakar

Memang banyak petua dan pantang larang yang diamalkan dalam ibu yang sedang berpantang. Bukan sahaja dari segi pemakanan malah dari segi penjagaan suhu badan dan kawasan sekitar juga dikatakan ada pantang larangnya. Ada petua yang melarang ibu berpantang untuk berada di dalam bilik yang dipasangkan pendingin hawa atau aircond kerana risau badan akan mengalami masalah ‘angin’. Ini jawapan dari pakar untuk selesaikan kerunsingan anda.
Baca juga: 5 Fasa Sakit Bersalin Yang Suami Kita Tak Tahu

Baca juga: Suami Kongsi 10 Menu Berpantang Untuk Isteri, Tengok Pun Terliur!
MASA BERPANTANG BOLEH TIDUR DALAM AIRCOND KE?

“Masa berpantang boleh tidur dalam aircond ke?”

Sesetengah ibu berpantang akan ada berpeluh malam. Even duduk dalam aircond pun tetap berpeluh kekadang. Perubahan ni adalah normal dan dijangka akan kembali kepada keadaan asal dengan masa. Slow but surely.
Kalau duduk dalam aircond pun boleh berpeluh dan berlengas, apatah lagi kalau tak pakai aircond kan ? Nak pakai aircond atau kipas jenis sembur air tu pun takda masalah. Buat la apa-apa untuk keselesaan semasa berpantang.
Satu lagi, Malaysia panass uiii. Takde masalah pun nak guna aircond atau tak. Ikut suka. Angin tak meresap masuk ikut kulit.
JAGALAH EMOSI

Menjengah ke ruangan komen, ramai dalam kalangan ibu yang turut berkongsikan pengalaman ketika berpantang. Ramai juga yang mengatakan bahawa mereka tidak mengalami sebarang masalah ketika proses berpantang dalam keadaan bilik yang sejuk.

Tambah pula, kita berada di negara yang iklim suhunya panas dan tahap emosi ibu dalam berpantang harus dijaga. Mana tidaknya, kalau berpantang dalam keadaan panas dan tidak selesa mesti emosi para ibu akan tidak stabil dan stress.

Apa yang penting adalah, pastikan pemakanan dan kesihatan mental dan fizikal ibu sedang berpantang terjaga bagi mengelakkan sebarang kesan negatif kepada ibu tersebut.
Sumber: Dr. Muhammad Izzat


‘Wahai Suami, Kenanglah Susah Perit Isteri Ketika Bersalin & Jaga Mereka Ketika Berpantang’

Momen ketika bersalin adalah momen yang tidak akan pernah dilupakan oleh si ibu dan ayah. Namun, perlu diingatkan kepada para suami bahawa momen ketika isteri sedang berpantang adalah saat yang penting untuk dijaga supaya dapat mengelakkan hal-hal yang tidak diingini. Di waktu inilah post partum delivery seringkali berlaku kerana si isteri kurang mendapat penjagaan ketika melalui proses berpantang.
Oleh itu, satu perkongsian dari suami ini dimana beliau memberi nasihat kepada para suami di luar supaya memberi perhatian sepenuhnya kepada si isteri yang sedang dalam proses berpantang. Ternyata, begitu besar pengorbanan isteri ketika melahirkan anak.

PERCAYALAH, ISTERI BUKAN BUAT-BUAT SAKIT

Kali ini isteri saya bersalin secara pembedahan. Jarak Sayyidah dengan Riyadh ialah 8 tahun. 3 kali dalam tempoh itu, isteri saya keguguran. Selepas Sayyidah lahir, saya tengok bagaimana sukarnya isteri saya nak bergerak ke sana ke sini. Dari riak mukanya, kita tahu yang dia buat-buat sakit atau sakit sungguh-sungguh. Memang dia tak buat-buat, dia sakit sungguh-sungguh.

Saya ingat lagi seorang kawan saya kata, “Jangan percaya sangat kat isteri yang lepas bersalin tu sakit beria, kejap je sakit lepas tu eloklah. Macam-macam ubat doktor bagi. Kita orang laki ni tak perlu beria nak jaga anak, anak nak kat mak dia banyaknya pun”.

Alhamdulillah saya tak percaya cakap silaka dan setan dia. Saya cuba bantu isteri. Saya yang takut sangat pada jarum suntik, selama 7 hari sayalah yang tolong cucuk pada badan isteri masukkan ubat cair darah ke apa tu namanya. Kita tukang cucuk tak ada apa sangat, seram gitu-gitu je. Dia yang kena cucuk tu bagaimanalah perasaannya, bagaimanalah peritnya.
-Sekadar gambar hiasan-
Basuh baju, basuh berak anak, sempatlah saya buat belaka. Saya kata kepada isteri “Jangan bimbang, 3 bulan berpantang ni, biar abang uruskan belaka, dinda rehat sahajalah. Mandi anak je abang tak berani huhu”.
Dia senyum, sambil anak kami Sayyidah lena tidur disebelahnya. Takkan Sayyidah nak mengiyakan pula cakap tu. Jangan buat pasal. Rupanya tak dan 3 bulan. 3 hari lepas balik dari hospital tu, isteri saya dah sibuk balik. Sibuk melipat kain dan baju. Sibuk siapkan makanan saya, sibuk basuh itu ini dan macam-macam sibuk lagi. Bergerak ke sana ke mari. Ada masa laju, ada masa perlahan. Kerapnya selalu disentuh-sentuh bahagian perutnya. Barangkali ngilu menahan sakit dan perit.
Jadi, bila dia berehat?

Kawan-kawan,
Percayalah. Isteri yang ada disebelah kita, pengorbanan dia kepada keluarga cukup besar. Penat lelah dia ketika mengandung bawa anak kita ke hulu ke hilir, kemudian menahan maha sakitnya ketika bersalin, tak mampu kita lalui.
Andai kita diberi peluang untuk merasainya, sudah pasti kita tolak awal-awal ataupun cabut lari. Betapa banyak keinginan yang dia pendam, tak mahu diucap agar kita tak bimbang atau bekerja kuat untuk usahakannya. Asalkan anak-anak dan seorang suami sentiasa ada bersamanya, buat jadi penghibur hati dia.
Itulah yang melegakan segala sakit yang dia alami. Biarlah segala keinginan dia yang nakkan itu dan ini dipenuhi sawang sehingga akhir hayatnya. Cukup sekadar nampak bayangan di mata dan hati, asal tidak menyakitkan dan meresahkan dada suami. Belajarlah untuk merasai beban seorang isteri.

Saya tulis ini bukan sebab hari ini hari jadi isteri saya. Saya tulis sebab saya perasan betul-betul isteri saya berehat cuma sejam dua ketika semua kita sudah enak melayan mimpi ditengah-tengah malam.
Isteri baru nak lena beria, anak kecil sudah merengek meminta susu. Lekas tergopoh dia kembali duduk demi membahagiakan si anak kecil kita. Allahu. Begitulah juga mak-mak kita. Asal namanya ibu, cukup besar pengorbanannya tak terlawan. Buat peringatan bagi diri saya dan yang bergelar suami, pandanglah betul-betul wajah isteri, kenanglah segala susah perit yang dia tanggung, sebelum membuat sesuatu perkara yang mengundang petaka.
Susah sama susah, senang sama senang. Gembira belaka. Terima kasih Salmi Suhana, si cinta kanda.
Sumber : WS Adli W Muhammad


Wanita Ini Kongsi Momen Suami ‘Settlekan’ Hal Rumah Dari A-Z Ketika Beliau Berpantang, Sweet!

Ketika proses berpantang, pergerakan si ibu sudah semestinya akan terbatas. Hal-hal seperti membuat kerja rumah terutama sekali yang memerlukan banyak pergerakan dan berat amatlah tidak disarankan. Oleh itu, inilah masanya untuk si suami menggalas tugas tersebut. Barulah ‘superhero’ si isteri!
Viral juga di laman media sosial baru-baru ini dimana seorang wanita berkongsikan pengalaman beliau berpantang dimana si suami yang siapkan hal rumah dari A to Z! Bertuahnya si isteri kerana tidak perlu fikirkan tentang hal rumah kerana adanya si suami yang sangat memahami. Perkongsian ini juga mendapat pujian orang ramai dimana mereka melabelkan suaminya sebagai’ anugerah Allah’.

‘BALASAN’ SUAMI BUAT KE ISTERI

Ni post bukan nak up laki. Tapi lebih kepada nak cerita balasan yang laki aku buat bila aku beranak ramai bagi dia.
Dan boleh juga jadi rujukan untuk pak-pak hat tak tau nak susun jadual nak buat camna bila jaga sendiri isteri dalam pantang. Pastu masak masakan hat paling simple kat dunia tapi paling sedap bagi seorang isteri sebab dimasak dengan penuh kasih sayang. Ha gitewwww.

Dalam pantang semenjak anak ke3-6. Memang suami momy yang jaga. Pagi-pagi sebelum dia gi kerja. Dia kejut anak-anak mandi nak pi sekolah. Pastu terus dia pi dapoq rebuih aiq mandian herba, panaskan tungku dan masak makanan pantang untuk momy. Pukui berapa bangun tu. Hangpa bajet-bajet la sendiri sebab dengan nak solat nak mandi semua na.

Momy senaraikan barang, suami yang belikan.
Air mandian dah siap rebuih. Dia mai tuang dalam baldi sesiap dalam bilik aiq. Ya la, orang pantang mana leh angkat berat kan. Lagipun dapoq aku ngan bilik nalla berapa km jauh. Kikiki. Pastu aku pi mandi. Dia siapkan kakak ara nak gi school. Sambil-sambil Dia settlekan balut tungku.
SUAMI SIAP TOLONG PAKAIKAN BENGKUNG UNTUK ISTERI DALAM PANTANG!
Lauk pantang suami masak.
Momy keluaq ja bilik aiq dan dah siap semua. Dia param minyak angin satu badan momy, pakaikan bengkung. Then baru dia siap nak pi kerja dan hantaq kakak ara sekolah. Anak-anak hat lain depa uruskan diri sendiri nak pi sekolah pun naik basikal sendiri. Alhamdullillah masing-masing dah pandai berdikari.
Dak aura aisyah dan baby Zidane. Satgi dia balik tghari dia akan mandikan. So sementara tu aku lap-lap je badan baby spray dengan aiq lap ngan kain sementara nak tunggu dia mandi tengahhari ni. Macam belah pagi, memang momy free dok atas katil sambil bertungku, sambil up status fb, sambil reply wasap dan mesej, paling dak pun aku lena bila baby lena. Dak aura aisyah ni bangun lambat. Kadang kul 9 atau 10 baru dia bangun. So dpt la aku lelap sat pagi2.

Pastu momy pam susu. Sambung balik tungku. Momy bertungku berenti sambung berenti sambung sampai kul 12 tghari ye sampai tungku tu sejuk. Sebab sayang tungku dok panas dok biaq lagu tu ja.
Pastu bila dedi balik tengahhari, dia terus mandikan baby zidane dan kakak aisyah. Yeayy. Wangi dah semua orang. Terus dia gi amik kakak ara nak balik sekolah, bagi makan. Basuh baju dan dia sambung buat kerja rumah.
HAL ANAK-ANAK SEMUA SETTLE SEBELUM KE KERJA
Tolong lipat baju.
Pastu mai dok temenung tepi momy. Bila momy tanya pikiaq apa. Dia kata. Pikiaq nak masak apa malam ni dan esok. Ha baru tau no. Cmna aku dok pikiaq selama ni. Kikikiki. Tak masak lagi pun awai dah dok pikiaq nak masak apa kan.  Tghari tu dia balik waktu dia lunch. Pastu kul 2:30ptg dia pi kerja balik la. Tinggal la daku dengan anak-anak lagi kat rumah. Tapi takpa La. Semua kerja dah settle. Makan dah, anak2 pun dah makan dah mandi dah pi sekolah kafa. So apalagi. Momy sambung la buat biz online dan rest. Time ni la nak rest banyak pun. Time aku tak pantang. Memang tak lekat kat rumah la. Ke sana ke sini aku pi. Pos barang la, amik barang la jumpa orang la.
Lauk pantang suami masak.
Kalau ada barang customer yang nak kena pos. Lepas dia balik kerja petang tu dia akan pi pos. Momy wrap sesiap semua. Syukur ada j&t yang buka sampai kul 7malam. Apapun, terima kasih dedi sebab menjadi suami perfect 9/10. Sampai ada tanya tips apa momy buat kat dedi. Hat paling best depa tanya apa mendrem momy kat dedi. Hahahhaa. Nak tau mandrem apa. Mai bayaq sejuta RM baru aku share mandrem tu.

Mak momy pernah kata. “Adik, susah dapat laki macam laki hang. Hang jaga baik-baik na.” InshaAllah mak. Selagi ada jodoh. Akanku kepit celah ketiakku jaga tatang rapi baik punya.
Sumber : Siti Nor Q


Ini Petua Buang Bisa Isi Ikan Tongkol Yang Tak Ramai Tahu, Kurang Gatal Bila Makan!

Kebanyakan orang tidak tahu akan petua ini kerana tidak ramai yang mempunyai alahan dengan bisa isi ikan. Disebabkan itu, anda perlu mempelajari dan mengetahui tentang petua buang bisa ikan. Boleh jadi ia sebagai salah satu faktor mengurangkan atau menyembuhkan alahan kegatalan apabila anda menikmati ikan ini.
Ilmu petua membuang isi bisa ikan tongkol yang juga dikenali sebagai ikan kayu atau ikan aya ini dikongsikan oleh Puan Asmimy Abu Bakar. Malah, ia juga boleh digunakan pada ikan cencaru juga.

Baca juga: Ini Cara Mudah Bersihkan Siput Sedut, Hanya Guna Hampas Kelapa
PETUA BUANG BISA ISI IKAN

Petua nak buang isi bisa dalam ikan tongkol atau kayu atau aya. Petua ini arwah nenek yang ajar. Ada setengah ikan isi dia bisa untuk sesetengah orang yang makan. Kadang-kadang boleh sebabkan kegatalan pada badan.

Selalu kalau siang dua jenis ikan sahaja saya buat macam ini. Ikan tongkol dan cencaru. Betul atau tak petua ini wallahhua’lam.
Boleh refer gambar dekat bawah macam mana nak buang isi bisa pada ikan.
PETUA BUANG BISA IKAN TONGKOL PADA ISINYA

1. Caranya mudah sahaja. Mula-mula anda perlu pegang di bahagian hujung ekor ikan.
2. Kemudian, pulas atau pusing bahagian tersebut mengikut arah jam.
3. Terakhir sekali, hanya perlu tarik hujung ekor tersebut. Anda akan dapat melihat isi bisa ikan akan tertarik keluar sekali.
Taraaa! Isi bisa ikan dah keluar.

Sumber: Facebook Asmimy Abu Bakar


Petua Hilangkan Bau Badan &  Cairkan Lemak Perut, Kena Minum Air Ini Rupanya!

Terdapat pelbagai petua yang diamalkan oleh orang-orang terdahulu dalam penjagaan kesihatan badan mereka. Ini termasuklah petua menghilangkan bau badan dan mencairkan lemak perut.
Sebagaimana yang sering dikongsikan oleh Puan Mastura Rashid tentang penggunaan madu, namun kali ini adalah campuran madu bersama limau kasturi sebagai minuman untuk menyelesaikan masalah tersebut. Jom cuba amalkan!

Baca juga: Resepi Nasi Jagung Makan 360 Pax, Sesuai Kenduri Kecil & Tips Masak Tiada Kerak Nasi
PETUA MENGHILANGKAN BAU BADAN & CAIRKAN LEMAK PERUT
Gambar hiasan: Hello Sehat.

Saya sambung lagi petua madu ya.

Petua hari ini untuk cairkan lemak perut dan hilangkan bau badan.
Ada banyak cara kita boleh amalkan untuk kurangkan bau hamis peluh di badan. Antara cara paling efektif adalah gosok ketiak dengan limau purut dan daun sireh waktu mandi.
Tapi sekarang ni bukan senang nak dapat limau purut, kecuali kita memang duduk di kampung kan.
Jadi antara cara efektif nak hilangkan bau hamis peluh adalah dengan amalkan je minum air limau kasturi bersama madu setiap pagi.
RESEPI AIR LIMAU KASTURI BERSAMA MADU!

BAHAN-BAHAN:

3 biji limau kasturi.
2 sudu besar madu asli.
1 cawan air suam panas.

CARA-CARANYA:
1. Campurkan madu ke dalam air. Perah limau kasturi.
2. Kacau hingga sebati dan minum setiap pagi ketika perut masih kosong.
AMALAN MEMINUM AIR INI BERI PELBAGAI MANFAAT KEPADA TUBUH BADAN
Gambar hiasan: Hello Doktor.
Kalau ada gastrik, bolehlah alas dulu perut dengan sarapan ringan. Biasanya air ni saya tak tinggalkan sisa pun sebab dengan limau tu sekali saya kunyah sampai licin.
Oh ya, amalan minum air limau kasturi madu ni juga boleh kecilkan saiz perut yang besar tau. Jadi perut takdelah bergoyang sana sini teruk sangat waktu berjalan.
Petua ni dikongsikan oleh seorang uncle India beberapa tahun lepas. Ramah betul dia, siap macam-macam petua dia kongsikan.
Saya memang amalkan air ni setiap pagi. Serius, perut rasa selesa, ringan dan mudah je nak ke toilet.
Mak-mak dalam pantang, kalau ada masalah setiap kali ke toilet untuk membuang tu ibarat dipaksa masuk ke medan perang, air ni bagus sangat diamalkan tau.
Elakkan sembelit, dalam masa yang sama mempercepatkan luka bersalin, sebab air ni tinggi vitamin C.
Sumber: Facebook Mastura Rashid via Masak Apa Hari Ni..(MAHN)


‘Dah Sebulan Batuk Tak Hilang, Akhirnya Petua Doktor Ini Berkesan Untuk Saya’

Bila tiba musim panas dengan cuaca tak menentu begini, memang ramailah yang mula batuk-batuk. Ada yang batuk sekejap-sekejap, tapi ada yang batuk tak hilang-hilang walaupun dah jumpa doktor dan makan ubat yang diberi.
Dalam artikel kali ini, Puan Norarfina Fatini, atau lebih mesra disapa dengan panggilan Kak Sha, berbesar hati untuk berkongsikan sebuah petua menarik untuk mengatasi batuk. Menurutnya, kalau sekali dia diserang batuk, tempohnya memang lama – makan masa sebulan untuk sembuh. Sampai kadang-kadang masalah menjadi lebih teruk sebab terkencing.

Semua ubat batuk hospital, klinik, dan farmasi telah dicuba tapi tetap tak sembuh. Akhirnya, Kak Sha ikhtiarkan juga resepi yang disyorkan oleh doktor yang telah merawatnya selama 18 tahun. Tambah Kak Sha, semua masalah kesihatan diri dan keluarga selalunya memang dirujuk dengan doktor ini. Alhamdulillah, petua yang dicuba dapat membantu batuknya sembuh.
Jadi, di sini dikongsikan bahan-bahan dan cara-cara membuat penawar ubat batuk tradisi yang boleh anda cuba.

Cara Atasi Batuk Dengan Mudah Secara Semulajadi
Bahan-bahan

3 cawan air
3 batang serai diketuk
Halia (banyakkan sedikit sampai terasa pedas)
2 helai daun pandan
1 ketul gula batu
5 hiris lemon (setengah biji)
*7 biji bunga cengkih ( optional, ini Kak Sha tmbah )
*2 batang kulit kayu manis ( optional, ini Kak Sha tambah )

Cara- cara
1. Rebus
Pertama sekali, rebus kesemua bahan (kecuali lemon) selama setengah jam.

2. Perah Lemon
Seterusnya, alihkan air rebusan tadi ke dalam bekas. Barulah perah hirisan lemon.
3. Sedia Diminum
Bila dah siap, bolehlah minum. Seeloknya minum air rebusan ini ketika ianya suam.

4. Cara Menyimpan
Jika ada lebihan air rebusan tadi, boleh simpan di dalam peti sejuk.
Masa nak minum boleh panaskan balik dan perahkan lemon.

Boleh Juga Diamalkan Selalu
Sebenarnya banyak khasiat yang terkandung dalam bahan-bahan semulajadi seperti serai dan lemon. Ada yang mengamalkan minuman ini untuk menguruskan badan, mencantikkan kulit, dan mewangikan tubuh.
Apapun, jika batuk anda masih tak berkurangan atau tahap kesihatan makin merosot, jangan lupa jumpa doktor untuk mendapatkan rawatan susulan.
Selamat mencuba!
*Petua atasi batuk dengan bahan semulajadi ini dikongsikan oleh Puan Norarfina Fatini dan ia diterbitkan semula dengan kebenaran. Untuk sebarang pertanyaan, boleh rujuk post asalnya di SINI.


Cara Tambah Susu Badan Dengan ‘Homemade Milkbooster’. Cuma 3 Bahan, Sedap!

“Tak sangka, guna 3 bahan ini saja susu badan mencurah-curah keluar. 2-3 hari ni memang risau betul susu badan makin berkurang.”
Itulah petua yang ingin dikongsikan oleh Puan Linn Amalina dengan pembaca kami yang mengalami masalah kesusutan susu badan. Tentunya setiap ibu memasang impian untuk menyusukan bayi mereka selama 2 tahun penuh, atau sekurang-kurangnya 6 bulan pertama.

Mari kita ikuti perkongsian beliau selanjutnya di bawah.
Cara Buat ‘Homemade Milkbooster’ Dengan Hanya 3 Bahan. Sedap!
Linn sangat faham yang ramai ada masalah dari segi penyusuan, susu tak semeriah dan pekat macam ibu-ibu yang lain. Tapi pada masa yang sama nak berusaha juga sedaya upaya untuk bagi susu ibu sepenuhnya kepada bayi masing-masing.

Yang sekali pam dapat 1 oz 2 oz dan tiap kali menyusu anak tak pernah puas dan tidur pun tak lena, eloklah amalkan homemade milkbooster yang Linn kongsikan ini ya. Mudah-mudahan cara tambah susu badan  ini dapat membantu merancakkan lagi penghasilan susu ibu dengan jayanya.

Waktu penyediaan kurang dari 15 minit saja. Berikut adalah bahan-bahan yang diperlukan.
Bahan-bahan

2 sudu besar halba

1 gengam longan kering

1 sudu besar gula pasir

3 cawan air

Cara-cara
Cara membuatnya sangat ringkas. Ini langkahnya.
1. Basuh
Pertama sekali, halba dan longan kering tu kita basuh dulu untuk mengekalkan kesucian dan kebersihan.
Selepas basuh, toskan sekejap.

2. Rebus
Seterusnya, ambil satu periuk kosong, isi dengan 3 cawan air.
Apabila dah menggelegak, kita masukkan halba dan longan kering. Kacau seketika.

3. Tambahkan Gula
Agak-agak air dah berubah warna, masukkan satu sudu besar gula pasir.
Sebaik saja larut gulanya, kita bolehlah tutup api.

4. Siap!
Ok tadaaaa!! Siap pun homemade milkbooster kita ini. Sebelum minum, tapis dulu halbanya. Buah longan kita boleh masukkan terus dalam gelas kita.
Sambil minum, sambil kunyah longan. Rasanya sedap, serius macam air laici kang!

Amalkan Setiap Hari
Seeloknya air ini diminum 2 kali sehari – sebelum sarapan dan sebelum tidur. Nak minum dalam keadaan panas atau sejuk, bergantung pada citarasa masing masing.
Sebelum minum, selawat YA MATIN 21 kali bermaksud MAHA SEMPURNA KEKUATAN.

Jangan lupa SHARE dan TAG pada kawan kawan yang tengah berusaha untuk bagi exclusive breastfeeding pada bayi masing-masing dan yang memerlukan petua ni. Si suami pun boleh tag isteri ya tanda support!
NOTA: Pastikan anda dan bayi anda tidak mempunyai alahan kepada tiga bahan tersebut. Hasil setiap individu mungkin berbeza.

*Perkongsian asal tentang cara tambah susu badan dengan homemade milkbooster ini dikongsikan oleh Puan Linn Amalina melalui Facebook. Ia diterbitkan semula dengan kebenaran.
**Puan Linn Amalina juga adalah pengasas produk milkbooster Lurvellin Milky Mama. Untuk sebarang pertanyaan dan pelbagai lagi tips serta perkongsian, boleh follow Facebook peribadi beliau di SINI.


Petua Cempedak Goreng Cara Orang Kampung, Garing Tak Minyak & Laku Keras!

Setiap kali musim cempedak tiba, cempedak goreng merupakan salah satu cara menikmatinya yang disukai orang ramai. Di mana, proses menggorengnya juga sangat penting sebagaimana petua cempedak goreng dikongsikan tukang masak Ahmad Shukri Amiruddin, yang mewarisi resipi turun-temurun keluarganya dan cara orang kampung.
Isi buah cempedak ranum berwarna kuning keemasan itu digoreng garing dan rangup serta tanpa menggunakan soda bikarbonat. Malah menariknya resipi ini, tekstur cempedak goreng yang kurang berminyak turut dikongsikan bersama di dalam petua cempedak goreng di bawah.

Baca juga: Ramai Tak Tahu 5 ‘Wow Factor’ Tembikai Susu, Khasiatnya Anda Pasti Terkejut!
PETUA CEMPEDAK GORENG CARA ORANG KAMPUNG

Banyak resipi boleh digunakan untuk memasak cempedak. Ini resipi yang saya guna untuk berniaga cempedak goreng di warung saya setiap kali musim cempedak. Amat mudah sekali bahan-bahannya.

Resipi turun temurun dari keluarga, cara orang kampung goreng cempedak supaya cempedak garing dan rangup tidak berminyak. Paling penting tidak menggunakan soda bikarbonat. Saya sertakan juga beberapa petua.
Resepi Cempedak Goreng

Cempedak (lebih sedap Cempedak Madu)
Tepung beras sepeket untuk sebiji cempedak
Marjerin atau minyak 3 sudu
Air kapur makan 2 sudu
Garam secukup rasa
2 cawan air suam
Kunyit 1 sudu kecil

Gaul semua bahan-bahan diatas sehingga agak pekat. Jangan samapai terlalu cair.
Panaskan minyak dan boleh goreng cempedak.

Petua:

Jangan rendam cempedak dalam bancuhan tepung kerana ia akan kembang dan menyebabkan cempedak berminyak. Masa hendak masak baru celup cempedak dalam tepung dan terus goreng.
Jangan goreng cempedak dalam kuantiti yang banyak. Cempedak akan melekat dan kulit tepung akan terkoyak.
Tepung yang cair akan menghasilkan bentuk cempedak yang tidak cantik dan tidak rangup.
Air kapur makan berfungsi sebagai perangup tepung.
Cari buah cempedak yang berat kerana itu tandanya isi banyak.

Selamat mencuba! Chef Shukri: Warung Nasi Shukri Setia Alam Selangor.
Baca juga: Ini ‘Trick’ Nak Tahu Kelikatan Adunan Roti Jala, Hasilnya Cantik Sehalus Benang!
Sumber: Ahmad Shukri Amiruddin via Masak Apa Hari Ni..(MAHN)


4 Petua Cerai Susu Badan Yang Ibu Muda Perlu Tahu!

Petua Cerai Susu Badan
Saya pasti ramai ibu-ibu di luar sana yang mahu memberikan susu ibu sekurang-kurangnya dua tahun kan? Tapi apakan daya, walaupun banyak kebaikan dan disebabkan faktor kerja yang hanya membenarkan seseorang ibu untuk mengambil cuti hanya untuk 2-3 bulan sebelum perlu kembali ke alam pekerjaan.
Bagi mereka yang mampu bertahan selama 2 tahun memberikan anak anda susu ibu sepenuhnya, kami ucapkan tahniah kepada anda. Pasti agak sukar bukan? Tetapi topik kita pada kali ini adalah untuk berkongsi dengan anda tips-tips dan cara cerai susu badan.

Apa maksud cerai susu?
Cerai susu bermaksud beransur-ansur memperkenalkan susu formula kepada bayi bagi menggantikan susu ibu. Antara tujuannya adalah seperti di atas tadi, seorang ibu perlu kembali bertugas dan tidak mampu untuk memberikan susu ibu sepanjang masa. Di samping itu, semasa anda bekerja, pasti anda akan menyerahkan penjagaan bayi anda kepada seseorang bukan? Mungkin kepada kedua ibubapa anda dan mungkin juga sudah hantar ke taska.
Disebabkan bermacam-macam faktor juga, anda tidak mampu mengepam susu dalam kuantiti yang banyak bagi bekalan sepanjang hari bayi anda ‘berpisah’ dengan anda. Daripada membiarkan bayi anda menangis kelaparan dan kembung perut, lagi cepat anda bercerai susu, lagi bagus sebenarnya.

Petua Cerai Susu Badan
Dan di antara cara cerai susu badan adalah seperti berikut:

1. Skip daripada menyusu sekali-sekala
Pertama sekali anda boleh cuba untuk melangkau/skip daripada menyusu sekali-sekala. Jika anda ada jadual waktu atau masa-masa yang tertentu bagi menyusu, apa kata anda gantikannya dengan memperkenalkan susu botol yang mengandungi susu yang anda telah pam. Biasanya susu yang dipam akan dibiarkan di dalam pendingin beku atau peti ais, jadi eloklah sekiranya anda panaskan botol susu tadi supaya menjadi sedikit suam.
Ada banyak susu botol dan putting yang seakan-akan menyerupai payudara ibu dan rasa pun seakan-akan sama. Oleh itu, ketika baru memperkenalkan susu botol tadi, anda perlulah banyak bersabar kerana biasalah, benda baru ni perlukan masa untuk menyesuaikan diri kan? Kalau bayi anda masih tidak boleh terima, bolehlah cuba pada keesokan hari pula.
2. Pendekkan waktu penyusuan
Cara dan petua cerai susu badan yang kedua adalah dengan memendekkan waktu penyusuan. Kalau sebelum ini biasanya anda mengambil masa 10-15 minit untuk satu sesi, apa kata anda cuba 5-10 minit pula.
Memendekkan waktu menyusu pada tengah malam adalah yang paling sukar untuk dilakukan kerana anda dan bayi anda sudah semestinya mahu sambung tidur, tetapi perlu juga disiplinkan dan gagahkan diri. Gagahkan diri dan cuba sedaya-upaya petua cerai susu badan ini.
3. Berikan makanan pejal
Petua cerai susu badan ini ialah untuk yang sudah besar, bukan yang masih kecil lagi. Bagi bayi yang sudah besar sedikit di dalam lingkungan 6 bulan ke 1 tahun, dengan memperkenalkan makanan pepejal seperti bubur akan memberikan bayi anda pilihan lain selain daripada meminum susu ibu sepenuhnya. Dan apabila bayi anda berasa kenyang, permintaan menyusu pun akan berkurangan.
4. Tangguhkan waktu penyusuan
Ini petua cerai susu badan yang terakhir. Juga bagi bayi yang sudah besar sedikit, anda boleh cuba untuk menangguhkan waktu penyusuan dan mengalih perhatiannya kepada benda lain. Seperti bermain atau melakukan aktiviti lain dan hanya menyusu setelah aktiviti tersebut tamat.
Akhir kata
Dengan menggunakan tips-tips di atas ini, lama-kelamaan pasti bayi anda boleh menyesuaikan diri dengan mengamalkan cara cerai susu badan di atas. Mungkin ia mengambil masa beberapa hari, minggu atau berbulan-bulan. Walau apapun, anda perlu banyak bersabar dan berdoa pada Allah, sementara bayi anda menyesuaikan diri dengan perubahan ini.


Teringin Hamil Anak Perempuan? Amalkan 8 Cara ini

“Aku kalau dah kahwin dan mengandung, harap-harap biarlah anak sulung aku tu perempuan. Seronok nak pakaikan anak dengan baju gaun yang cantik-cantik, pakai hiasan kepala. Oh mesti comel sangat!”
Memang kebanyakan isteri mengimpikan hamil anak perempuan. Ini kerana anak perempuan lebih manja, cepat matang, sifatnya pula lebih berdikari, rajin membantu dan boleh diharapkan untuk membantu menjaga adik-adik kelak.

Foto Kredit: muloqot.uz
Hamil Anak Prempuan: Adakah Cara Tentukan Jantina?
Sebenarnya tiada bukti perubatan yang mengatakan suami isteri boleh memilih jantina anak. Namun, sains mengatakan jantina anak ditentukan oleh ciri-ciri kromosom suami.

Sperma membawa kromosom X dan Y. Ovum pula hanya membawa kromosom X. Apabila kromosom suami bergabung dengan kromosom isteri, maka yang terhasil adalah dua kebarangkalian iaitu XX untuk perempuan atau XY untuk laki-laki.

Jadi, apa yang perlu dilakukan untuk meningkatkan peluang mendapat bayi XX? Jom lihat saranan pakar seperti di bawah!
Cara hamil anak perempuan
1. Perlu tahu masa waktu subur (ovulasi)
Menurut Dr Shettles yang sudah berjaya menemui bukti melalui The Shettles Method, sperma dengan kromosom X bergerak lebih perlahan namun punya jangka hayat lebih 24 jam.
Oleh itu, hubungan suami isteri perlu dilakukan antara dua hingga empat hari sebelum berlakunya ovulasi agar adanya percantuman sperma kromosom X bersama ovum kromosom X.
2. Perlu adanya keasidan
Isteri perlu mencuci alat sulit mengguna cecair berasid ringan seperti Lactacyd sekurang-kurangnya dua jam sebelum melakukan hubungan intim. Ini adalah kerana sperma kromosom X bertahan lama dalam keadaan berasid.
3. Makan makanan tinggi kalsium & magnesium
Foto Kredit: http://www.exeterengineering.com/potato/
Banyakkan minum susu dan makan keju, yogurt, nasi, pasta, ubi kentang dan sayur-sayuran.
4. Elak makanan bergaram
Untuk hamil anak perempuan kesihatan diri juga memainkan peranan. Selain makanan mengandungi garam, elak minum kopi mahupun teh.
5. Pastikan alat sulit suami tidak terlalu dalam
Tujuannya menghasilkan jarak yang lebih panjang untuk sperma kromosom X berenang jauh sebelum bercantum dengan ovum.
6. Beri suami capai klimaks dahulu
Apabila suami mencapai kepuasan terlebih dahulu, ia melepaskan keadaan yang lebih berasid dan merangsang pergerakan sperma kromosom X.
7. Kerap lakukan hubungan intim
Kekerapan melakukan hubungan intim merendahkan bilangan sperma kromosom Y dan X, namun memandangkan kromosom X walaupun jumlahnya sedikit namun hidup lama, boleh berenang untuk bercantum dengan ovum.
8. Mandi air panas selepas hubungan intim
Sperma kromosom Y tidak aktif dalam suasana panas. Oleh itu, isteri digalakkan berendam dalam air panas selepas hubungan intim untuk mengurangkan pergerakan sperma kromosom Y ke ovum.
Foto Kredit: havenlovephotography.wordpress.com
Apa pun,
Kita hanya merancang dan berusaha. Yang penting, jangan putus asa dan menyalahkan pasangan jika tidak mendapat jantina yang diingini. Asalkan bayi yang dikandungkan sempurna sifat dan sihat, itu sudah cukup bersyukur.


Doa RumahTangga Bahagia. Suami, Isteri, Anak – Semua Aman & Sejahtera!

Doa RumahTangga Bahagia
Seorang pembaca telah bertanya, “Saya mahu minta petua atau doa mengekalkan kasih, cinta setia suami pada isteri dan anak. Mungkin kita semua boleh amalkan. Usaha itu perlu. Berdoa itu wajib”.
Di sini kami sertakan sepotong ayat Al-Quran dari Surah Al-Furqan, ayat 25.

Foto Kredit: quran.com
Untuk maklumat lanjut, kami juga sertakan satu hadis.

Daripada Abu Hurairah r.a bahawa Rasulullah SAW bersabda yang maksudnya: “Jika aku hendak menyuruh seseorang supaya sujud kepada seseorang tentulah aku perintahkan isteri supaya sujud kepada suaminya”. (Riwayat at-Tirmidzi, Ibnu Hibban, al-Baihaqi dan al-Wahidi)

Huraian Hadith:
Firman Allah SWT di dalam al-Quran, surah al-Furqan ayat 74 yang bermaksud: Dan juga mereka (yang diredai Allah itu ialah orang-orang) yang berdoa dengan berkata: Wahai Tuhan kami, jadikanlah kami beroleh dari isteri-isteri serta zuriat keturunan kami, perkara-perkara yang menjadi penyejuk mata (menenangkan hati), serta jadikanlah kami sebagai imam bagi orang-orang yang bertakwa.
Orang yang benar-benar berjaya adalah mereka yang membawa orang lain untuk berjaya bersamanya. Dalam keluarga, suami adalah seperti imam dengan makmum yang merupakan orang yang paling utama untuk memimpin keluarga ke mercu kejayaan. Bahkan kejayaan hanya akan terbukti apabila dia dapat menjalankan tanggungjawabnya dengan baik terhadap isteri dan anak-anak hingga menjadi isteri dan anak-anak yang baik dan beriman. Suami yang bertanggungjawab seperti inilah yang wajib ditaati hatta boleh sampai ke tahap disembah sebagaimana yang disebutkan di dalam hadis di atas.
Namun hari ini mungkin hanya sedikit dalam kalangan lelaki bergelar suami yang layak dikategorikan seperti di dalam hadis di atas lantaran banyak sekali pengabaian tanggungjawab yang dilakukan oleh mereka. Bahkan tidak dinafikan banyak sekali kes-kes ‘kaki suami’ yang hinggap di pundak isteri mahupun anak-anak tanpa sebarang perasaan belas kasihan. Selalu benar seorang suami itu cenderung kepada mencari kesalahan isterinya sedangkan hak isteri tidak dipenuhi.
Isteri yang solehah dan taatkan suami hanya akan terhasil jika suami juga seorang yang soleh dan bertanggungjawab. Malah mana mungkin suami mengharapkan ˜penyejuk mata’ melalui isteri dan anak-anak tanpa terlebih dahulu mereka berikhtiar mendidik isteri dan anak dengan cara yang betul? Inilah punca terjadinya suami mahupun isteri berlaku curang dan sebagainya.
Sesungguhnya di sinilah letaknya soal kepimpinan melalui teladan, mengajar melalui tingkah laku dan bukan dengan konsep ‘ketam berjalan’ yang menjadi amalan kebanyakan kita. ‘Walk your talk’, itulah kunci kejayaan di dalam memimpin sebuah rumah tangga yang bertakwa.
Semoga bermanfaat!
Sumber: Quran.com & JAKIM


Hilangkan Senggugut Dengan 8 Tips Berkesan. Ramai Belum Cuba #6!

“Sakitnya pinggang. Kepala pening, rasa loya dan nak muntah… ‘Miss V’ pula rasa berdenyut-denyut. Semuanya serba tak kena…! Macamana nak hilangkan senggugut ya?”
Padanlah orang perempuan selalu ‘moody’, PMS katanya… Habis satu badan diserang sakit-sakit. Manalah tak mengamuk, kan?

Selalunya, simptom yang dialami selama ‘datang bulan’ ini akan berlanjutan sekitar 2-3 hari sejak sebelum haid atau semasa haid.
Foto Kredit: health.org

Kenapa Rasa Sakit Bila ‘Period’?
Semasa haid, kontraksi kuat akan terjadi sebagai salah satu proses meluruhkan dinding rahim.

Kontraksi ini menekan pembuluh darah yang mengelilingi rahim, sehingga memutuskan bekalan darah dan oksigen ke rahim. Sebagai tindak balas, rahim melepaskan bahan kimia yang menyebabkan rasa nyeri dan sakit.
Foto Kredit: antranik.org
Selain itu, tubuh juga mengeluarkan bahan kimia bernama prostaglandin. Bahan ini memicu otot rahim supaya terus berkontraksi.
Jika terlebih paras prostaglandin, ia mampu juga menyebabkan berlakunya loya, cirit birit, perasaan gelisah, dan sakit kepala.
8 Tips Berkesan Hilangkan Senggugut
Terdapat pelbagai cara yang sering diwar-warkan untuk hilangkan senggugut.
Ini adalah cara yang paling ringkas dan berkesan bagi kebanyakan wanita:
1. Tuaman Panas
Untungnya badan kalau dapat yang besar macam ni… / Foto Kredit: physipak.com.au
Percaya tak? Inilah cara paling mudah dan berkesan untuk hilangkan senggugut. Melalui tuaman panas, otot-otot yang sedang berkontraksi akan menjadi lebih relaks.
Bukan saja boleh dipakai di rumah, tetapi juga di pejabat, kelas, atau di mana-mana. Tuamkan di sekitar perut, pinggang, atau punggung. Legaaaa….!
Jadi, laburkan sedikit wang untuk membeli beg tuaman panas ini. Ia lazimnya boleh didapati di farmasi.
Kalau malas, cubalah buat sendiri dengan mengisi air panas ke dalam botol yang sesuai.
2. Minum Air Suam
Air suam mempunyai banyak kelebihan dari segi kesihatan seperti dapat membuang toksin serta membantu melancarkan peredaran darah.
Selain itu, ia juga memberi tenaga dan mampu mengelakkan anda daripada memakan snek yang tidak berkhasiat kerana ia secara tidak langsung memberi kesan ‘penuh’ pada perut.
Seperti tuaman, meminum air suam juga boleh memberi kelegaan kepada otot rahim yang kejang.
3. Aktifkan Diri
Kalau asyik berkurung dalam bilik kerana menahan sakit, kita akan cenderung merasa emosi yang negatif. Stres ini mampu memburukkan keadaan akibat penghasilan hormon yang tidak seimbang. Ia dibuktikan Journal of Women’s Health melalui sebuah laman web.
Oleh itu, cubalah menyibukkan diri dengan membuat kerja-kerja rumah, mengajak suami berjalan-jalan, bermain dengan anak-anak, bersosial dengan kawan-kawan, atau melakukan senaman ringan di taman.
Aktiviti ini dapat membantu melancarkan peredaran darah dalam tubuh badan, dan ini boleh terhasilnya endorfin yang dapat mengurangkan senggugut.
4. Ambil Herba Dan Suplemen
Foto Kredit: sac.or.th
Banyak jenis herba yang selalu disyorkan oleh petua orang lama. Memang banyak yang berkesan.
Antara yang paling popular ialah halia. Caranya, ambil segenggam halia dan tumbuk lumat. Masukkan halia ke dalam segelas air suam untuk dijadikan teh.
Selain halia, anda juga boleh meminum teh hijau, air asam jawa, madu, atau jus daun betik.
Antara suplemen yang disyorkan dalam bentuk pil biasanya terdiri daripada magnesium, vitamin D, dan minyak ikan yang kaya dengan Omega-3 seperti pati ikan haruan
5. Jaga ‘Pantang’
Untuk hilangkan senggugut, ada beberapa makanan yang mampu menjadikannya lebih baik, dan begitulah juga sebaliknya:
Elakkan – makanan berproses dan berminyak, gula dan garam berlebihan, minuman berkafein, snek yang tidak berkhasiat.
Banyakkan – Buah-buahan, sayuran, dan makanan yang berserat tinggi. Kalau teringin memakan coklat, carilah dari sumber coklat gelap yang kurang manis. Snek seperti buah-buahan kering dan kekacang seperti ‘cashew nut’ dan ‘almond’ juga amat sesuai kerana ia berprotein tinggi.
6. Bertukar Kepada ‘Cloth Pad’ Atau ‘Organic Pad’
Foto Kredit: weeessentials.wordpress.com
Mungkinkah salah satu penyebab anda mengalami senggugut berpunca daripada tuala wanita yang digunakan?
Sesetengah wanita sebenarnya memang sensitif terhadap bahan kimia yang terkandung dalam pemprosesan bahan seperti ini, tetapi mereka tidak menyedarinya.
Jadi, anda bolehlah cuba bertukar kepada ‘cloth pad’ atau tuala wanita jenis kain. Kini, ia mudah didapati di kedai mahupun secara ‘online’.
Bukan saja anda dapat mengurangkan pendedahan ‘vagina’ terhadap bahan kimia, ia amat menjimatkan dan anda turut membantu menghijaukan alam!
7. Pil Penahan Sakit
Walaupun ramai yang cuba mengelak daripada mengambilnya, kesakitan ini boleh dikawal dengan mengambil ubat penahan sakit seperti Panadol, iaitu sejenis paracetamol.
Menurut doktor, pengambilan ubat-ubatan begini tidaklah memudaratkan asalkan anda mengambilnya dengan dos yang betul.
Namun, seperkara yang perlu diingat ialah ubat seperti ini tidak berfungsi untuk merawat, tetapi hanya untuk melegakan.
7. Pil Perancang
Sebenarnya, selain digunakan untuk merancang kelahiran, pengambilan pil perancang mampu menjadikan proses ovulasi lebih teratur.
Penggunaan pil perancang bertindak hilangkan senggugut dengan mengawal paras hormon dalam badan.
Walau apa pun, dapatkan nasihat doktor sebelum anda mengambil apa-apa ubat-ubatan berkala seperti pil perancang ini.
Foto Kredit: altsantiri.gr
Senggugut Teruk Mungkin Petanda Penyakit Lain Yang Lebih Serius
Kadangkala, kesakitan atau kekejangan yang berlaku secara serius adalah petanda bagi beberapa penyakit lain berkaitan dengan rahim.
Jadi, jangan ambil ringan kerana antara penyakit yang paling biasa dikaitkan dengan senggugut teruk adalah endometriosis dan fibroid (cyst).
Dapatkan kepastian doktor sekiranya anda terpaksa melalui detik-detik sukar ini sepanjang bulan.


Tak Ramai Tahu Petua Daun Durian Belanda Rupanya Ada 7 Khasiat, Patut Orang Lama Suka Guna!

Pokok durian belanda ini, kebiasaannya yang paling dinikmati orang adalah buahnya yang mempunyai rasa masam manis yang berlemak. Malahan mungkin, tidak ramai yang mengetahui terdapat petua daun durian belanda yang memberi pelbagai manfaat kepada masalah kesihatan tubuh badan.
Sebagaimana perkongsian cerita dari Puan Leha Yusuf, yang juga baru mengetahui khasiat daun daripada tanaman buahan ini.  Mari lihat 7 senarai di bawah.

Baca juga: Ini ‘Trick’ Nak Tahu Kelikatan Adunan Roti Jala, Hasilnya Cantik Sehalus Benang!
7 PETUA GUNA DAUN DURIAN BELANDA

Buah durian belanda memang sedap rasanya, masam-masam manis begitu. Buah pun banyak khasiat. Khasiat dekat daun ini baru Kak Ya tahu.

Mari baca 7 khasiat dan petua guna daun durian belanda. Boleh cuba minum siapa yang ada masalah macam dekat bawah ini. Korang boleh cuba tapi ubat doktor jangan skip ye. Jiran depan rumah tanam memang subur pokoknya. Ini petua simple dari Kak Ya.
PETUA DAUN DURIAN BELANDA
1. MENCEGAH DAN MENGUBATI KANSER

Ambil 10 helai daun durian belanda yang sudah tua.
Kemudian rebuslah dengan 3 gelas air yang bersih.
Tunggu sehingga mendidih sehingga menjadi segelas air sahaja.
Minum air yang di masak tadi sebanyak dua kali sehari, selama dua minggu atau sehingga kanser yang dihidapi itu semakin sembuh.

2. MERAWAT SAKIT PINGGANG

Ambillah 20 helai daun durian belanda.
Kemudian rebus dengan sukatan 5 gelas air.
Biarkan sehingga mendidih dan tinggal dalam 3 gelas sahaja.
 Setelah itu, minumlah ¾ gelas air rebusan tersebut sekali sehari.
Amalkan sehingga sakit pinggang sembuh.

3. MENGUATKAN DAYA KETAHANAN TUBUH BADAN (SISTEM IMUN)
Khasiat daun durian belanda juga mampu menguatkan daya ketahanan tubuh badan.

Ambil 5 helai daun durian belanda.
Rebus dengan sukatan 4 gelas air.
Biarkan mendidih dan biarkan sehingga menjadi 1 gelas.
Amalkan meminum sekali dalam sehari untuk ketahanan imun badan.

4. MENGATASI PENYAKIT DIABETIS (KENCING MANIS)
Khasiat daun durian belanda boleh menurunkan kadar gula dalam darah. Bagi mengatasi diabetis atau penyakit kencing manis:

Ambil 20 helai daun belanda dan rebus dengan 4 gelas air.
Masak sehingga menjadi 1 gelas air.
Minumlah air rebusan daun durian belanda sehingga kadar gula dalam darah anda betul-betul stabil.

5. MENURUNKAN TEKANAN DARAH TINGGI (HIGH BLOOOD PRESSURE)
Hipertensi atau penyakit darah tinggi merupakan salah satu faktor mengundang penyakit strok. Penyakit strok adalah gangguan fungsi otak akibat aliran darah ke dalam otak mengalami gangguan atau berkurang.
Sekiranya anda menghidap tanda-tanda penyakit tersebut, segeralah minum air rebusan daun durian belanda untuk menstabilkan tekanan darah anda.
6. MENGATASI SEMBELIT ATAU BUASIR
Bagi mengatasi masalah buasir:

Ambil 10 helai daun durian belanda tua.
Kemudian rebus dengan 3 gelas air.
Didihkan sehingga menjadi 1 gelas sahaja.
Setelah air suam, amalkan meminum sekali sehari sehingga penyakit buasir sembuh.

7. MENGUBATI SAKIT URAT ATAU SARAF
Khasiat daun durian belanda juga mampu membantu mengubati sakit urat atau sakit saraf.

Rebus 10 helai daun durian belanda yang tua, tetapi warnanya masih hijau pekat dan sihat.
Cuci bersih dan setelah itu rebus dengan sukatan 2 gelas air.
Masak hingga mendidih dan biarkan menjadi 1 gelas.
Amalkan meminum dua kali sehari, pagi dan petang untuk mendapatkan khasiat sebenarnya.

Sumber: Facebook Leha Yusuf


“Akhir-akhir ni banyak tengok menu baby yang orang share guna singo pear. Apa benda singo pear ni sebenarnya? Bagus ke buah ni?”
Mungkin ramai yang kenal dengan buah lai. Tapi tak ramai yang kenal dengan Singo Pear yang juga dikenali sebagai Golden Pear atau Korean Pear. Akhir-akhir ini, makin ramai ibu-ibu yang telah berkongsikan keberkesanan singo pear dalam membantu bayi yang batuk dan sembelit.

Jadi, jom kenali buah singo pear ini dengan lebih rapat dan kenapa buah ini mesti ada dalam senarai stok makanan bayi anda!
5 Sebab Mak-mak Mesti ‘Standby’ Stok Singo Pear Untuk Bayi. Banyak Khasiatnya
1. Ia Mudah Didapati
Pertama sekali, janganlah risau nak cari singo pear ini sebab ia boleh didapati di kebanyakan pasar raya utama macam Aeon, Giant, Tesco, Jaya Grocer, dan sebagainya.

Harganya pula berpatutan memandangkan khasiatnya juga banyak, iaitu sekitar RM4-RM5 sebiji. Bergantung juga kalau ada promosi dapatlah harga yang murah sikit.

2. Elok Untuk Batuk Berkahak
Singo Pear memiliki kandungan Vitamin C dan Vitamin K serta copper yang penting untuk meningkatkan pertahanan tubuh.
Buah ini juga dikatakan mampu membantu melegakan batuk berkahak kerana ia mengandungi air yang banyak. Secara tak langsung, ia membantu lendiran kahak untuk keluar melalui najis.
Menurut sumber, para tabib Cina selalu mengesyorkan buah ini sebagai salah satu alternatif untuk mempercepatkan penyembuhan.
Memandangkan anak bawah 2 tahun tak sesuai memakan ubat batuk (kecuali yang disarankan atas sebab tertentu), jadi bolehlah kita cuba singo pear ini.
Foto Kredit: Bahagian Perkhidmatan Farmasi, Kementerian Kesihatan Malaysia
3. Membantu Atasi Sembelit
Oleh kerana kandungan seratnya tinggi, ramai mak-mak dah cuba memberi Singo Pear untuk melancarkan pembuangan najis bayi. Memang ideal diberikan kalau bayi sering sembelit dan dah tak membuang sampai 2-3 hari!
Foto Kredit: sciencedaily.com
4. Menurunkan Demam
Buah ini juga boleh membantu menurunkan demam kerana ia bersifat sejuk. Selain itu, ia juga dipercayai dapat meringankan gejala penyakit seperti sakit kepala.
Foto Kredit: rcemlearning.co.u
5. Risiko Alergi Yang Sangat Minima
Jika dibandingkan dengan jenis buah lainnya, Singo Pear ini memiliki risiko alergi yang jauh lebih sedikit berbanding buah-buahan lain.
Jadi ibu tak perlu risau sebab ia tergolong dalam salah satu jenis buah yang selamat untuk diberikan pada bayi.
www.babycenter.com
Contoh Cara Penyediaan
Singo Pear sesuai dihidangkan secara segar kepada bayi ataupun dibuat puri. Boleh juga dimasukkan ke dalam sup atau dihidangkan secara stim mahupun slow cook.
Foto Kredit: Parents Magazine
Di bawah disediakan contoh resepi sup singo pear yang boleh anda buat di rumah, terutamanya untuk bayi yang sedang demam, selsema atau batuk.
Resepi Sup Ayam Dengan Singo Pear

Bahan-bahan

Separuh / sebiji Singo Pear
Sebiji bawang merah dipotong 2
Bawang Putih 3-4 ulas (boleh lebihkan)
Isi ayam / kaki ayam
Rempah kayu manis, bunga lawang, cengkih / pelaga

Cara-cara
Tumis unsalted butter, bawang besar, bawang putih bersama rempah yang ada.
Bila dah naik bau, boleh masukkan ayam, sedikit air, sayuran pilihan dan singo pear. Masakkan hingga singo pear menjadi lembut. Siap.
Boleh dikisar bersama bubur nasi, pasta atau dilenyek kasar mengikut tekstur yang sesuai dengan umur bayi.
*Ibu boleh pelbagaikan dengan bahan dan cara hidangan lain mengikut kreativiti dan selera anak-anak.


“Aduhhh~ Bisanya Badan. Ini Mesti Nak Demam!” – Rawat Demam Urat Dengan Petua Mudah Ini

Penulis percaya keadaan badan yang sengal-sengal bisa, pasti pernah dirasai oleh ramai pembaca sebelum diserang demam. Ia boleh dianggap ‘hint’, sebelum demam datang menyinggah. Boleh sahaja melegakannya dengan petua demam urat yang dikongsikan di bawah.
Petua ini sungguh mudah resepi tehnya, dengan bahan-bahan yang mudah didapati di dapur. Ia hanya perlu diminum sekali atau dua kali seminggu sahaja. Jom lihat resepinya.

Baca juga: Tak Ramai Tahu Petua Daun Durian Belanda Rupanya Ada 7 Khasiat, Patut Orang Lama Suka Guna!
PETUA DEMAM URAT

Tanda demam nak menyinggah. Badan mula rasa sengal-sengal. Sakit urat mula mengaduh sana sini.

Ini petua mudah buat teh untuk legakannya. Amal 1 atau 2 kali dalam seminggu.
PETUA MINUMAN TEH UNTUK LEGAKAN DEMAM URAT
BAHAN-BAHAN:

Serai
Halia
Daun pandan (nak bagi wangi).
Madu asli.

CARA PENYEDIAAN TEH:
1. Mula sekali, serai itu perlu diketuk-ketuk sikit. Dalam 2 batang.
2. Kemudian, ambil halia sebesar ibu jari dan potong halus-halus.
3. Daun pandan diperlukan hanya sehelai dua ikat sahaja.
4. Rebus semua ini dalam periuk.
5. Setelah selesai, biarkan ia sejuk sedikit baru masukkan madu.
Ia cukup untuk minum seorang. Bertambah sedap apabila ada bau wangi daun pandan. Nak lebih, gandakan saja halia dan serai.
Ini petua paling mudah dibuat. Seeloknya minum bila dah nampak tanda nak demam.
Sumber: Facebook DrRizal Abu Bakar


4 Petua Didik Anak Pintar – Ibu Bapa Mesti Baca!

Petua Didik Anak Pintar
Siapa tidak mahu anak pintar dan soleh, mengikut cara Islam? Tidak kira anak lelaki atau perempuan, petua didik anak pintar mungkin jarang dikongsi oleh orang tua. Anak muda pula, mungkin ada yang tidak percaya dengan petua sebegini. Apa salahnya mencuba?
Jika mahu menjadi ibu-bapa cemerlang, mari kita lihat, apa antara petuanya:

Petua #1
Setiap malam, apabila anak tidur, hendaklah kita wiridkan “Ya Latif” ke ubun-ubun kepalanya sebanyak mungkin. Memadai juga 100 kali.
Petua #2
Selepas baca “Ya Latif”, bembaca Surah Al-Fatihah 1 kali dan Surah Al-Insyirah (Alam Nasyrah) sebanyak 1 kali.

Petua #3
Bercakap-cakaplah dengan anak ketika dia sedang tidur dengan memanggil nama penuhnya. Perbualan dan percakapan itu mestilah yang berunsur nasihat, pujian dan bercerita tentang betapa kita sayang sangat pada dia. Bicara tentang kkasih sayang kerana sesungguhnya percakapan kita kepada anak yang sedang itu itu sangat berkesan pada jiwa dan rohnya.

Petua #4
Ayah dan ibu hendalah selalu menyapu air lebihan wuduk yang ada pada anak kita. Misalnya air yang masih basah di tangan ke muka dan ubun-ubun anak.


Perkongsian petua elak epal lebam yang amat praktikal ini dikongsikan daripada blogger Puan Malina atau nama timangannya LiNa Pg.
Pasti anda perasan kan. setiap kali epal dipotong, ia hanya boleh bertahan beberapa minit sebelum bertukar warna keperangan. Kalau nak dihidangkan untuk ‘open house’ atau jamuan, tak bolehlah dibiarkan terdedah lama-lama.

Jadi, jom kita ikuti petua elak epal lebam supaya kekal segar walaupun terdedah lama.
Kenapa Epal Berubah Warna?
Oh ya, sedikit trivia untuk anda. Sebenarnya, epal akan bertukar warna keperangan sebagai salah satu mekanisme pertahanan terhadap bakteria dan kulat.

Enzim di dalam epal ini akan bertindak balas dengan oksigen untuk menghasilkan lapisan teroksida yang memberikan perlindungan daripada bendasing. Lapisan inilah yang membentuk warna keperangan atau ‘lebam’ pada epal itu.

Foto Kredit: kongsakongsi.blogspot.my
4 Petua Elak Epal Lebam Lepas Dipotong, Segar Walaupun Terdedah
Kebiasaannya saya akan membuat buat acar sebagai pelengkap hidangan bagi nasi berperisa. Tak kiralah sama ada acar timun atau jelatah.
Oleh kerana kali ni ada sedikit lebihan buah epal hijau, saya buat Acar Epal Hijau. Kalau nak tengok resepinya, boleh klik terus ke blog saya di sini.
Kalau nak elak epal bertukar keperangan lepas dipotong, ini petua yang saya ingin kongsikan.
1. Air Garam
Petuanya elak epal lebam yang pertama ini sangat senang. Sediakan air biasa, tambah secubit garam kemudian rendam hirisan epal ke dalam air tersebut sekejap. Saya rendam dalam 5 minit macam tu.
Kemudian toskan. Garam tu jangan banyak sangat sebab nanti buah epal akan masin. Agak-agak ajer la.
Senang, kan? Hasilnya sangat memuaskan…tengok Acar Epal Hijau saya putih mulus ajer macam dalam gambar di bawah ni. (Hehee.)
Buah epal hijau boleh digunakan sebagai pengganti timun dalam acar. / Foto Kredit: linapg.blogspot.my
2. Madu
Selain daripada petua yang saya biasa gunakan, ada lagi beberapa petua yang saya ingin kongsikan.
Yalah, mungkin ada orang tak suka rasa masin garam pada buah epal. Jadi, bolehlah menggunakan madu.
Caranya pun mudah. Cuma campurkan 2 sudu madu dengan segelas air biasa. Kemudian, rendam potongan epal ke dalam campuran itu selama beberapa minit.
Lepas itu, toskan dan dah boleh dihidangkan.
Foto Kredit: onegoodthingbyjillee.com
3. Jus Lemon
Petua elak epal lebam yang ketiga ini pun sangat mudah.
Hanya perlu perah sedikit jus lemon ke dalam air. Kemudian, rendam potongan epal beberapa minit dan toskan sebelum dihidang.
Kalau tak ada jus lemon, boleh juga gantikan dengan jus limau nipis atau apa-apa jus buah yang bersifat sitrus seperti oren atau nanas.
Foto Kredit: peegaw.tumblr.com
4. Pisau Tajam & Limau Nipis
Gunakan pisau tajam untuk memotong epal. Tapi sebelum tu, sapu atau lengserkan pisau tersebut dengan limau nipis. Kemudian baru potong epal seperti biasa.
Katanya, petua ini pun boleh digunakan untuk mengelakkan kita ‘menangis’ masa nak potong bawang. Cubalah!
Foto Kredit: thedailymeal.com
Boleh Dipraktikkan Pada Buah-buahan Lain
Memang senang rupanya nak menjaga kesegaran buah-buahan walaupun ianya terdedah lama selepas dipotong.
Petua ini juga boleh digunakan untuk buah pear, lai, pisang, atau buah-buahan lain.
Selamat mencuba!

*Sumber asal adalah daripada Puan Malina melalui blog Teratak Mutiara Kasih. Jom follow blog tersebut untuk mendapatkan banyak lagi resepi, tips, dan perkongsian menarik.


Selain Guna Air Garam, Ini Petua Lain Nak Elak Epal Lebam. Memang Menjadi!

Antara petua elak epal lebam sering digunakan adalah rendam terlebih dahulu menggunakan air garam untuk memastikan buah epal kekal rangup dan tidak lebam walaupun terdedah lama.
Selain menggunakan petua air garam, ada beberapa petua elak epal lebam anda boleh cuba seperti yang dikongsikan Puan Lailatul Munira di laman Facebooknya. Ilmu baru buat yang tak tahu…

Baca juga: 20 Petua Di Dapur Ini Boleh Tambah Skill Memasak, Barulah Power!
PETUA ELAK EPAL LEBAM BUKAN GUNA AIR GARAM JE, ADA CARA LAIN

1. AIR GARAM

Petua ini paling senang dan biasa orang buat. Caranya mudah sahaja iaitu sediakan air biasa, tambah secubit garam kemudian rendam hirisan epal ke dalam air tersebut sekejap.
Rendam dalam 5 minit kemudian toskan. Garam jangan terlalu banyak sangat sebab nanti buah epal akan masin. Agak-agak sahaja ya.
2. MADU
Kalau tak suka buah epal jadi masin, bolehlah gunakan madu sebagai pilihan. Caranya pun mudah iaitu campurkan 2 sudu madu dengan segelas air biasa.
Kemudian, rendam potongan epal ke dalam campuran itu selama beberapa minit dan toskan. Sedia untuk dihidangkan.
3. JUS LEMON
Petua elak epal lebam yang ketiga ini pun sangat mudah. Hanya perlu perah sedikit jus lemon ke dalam air. Kemudian, rendam potongan epal beberapa minit dan toskan sebelum dihidang.

4. PISAU TAJAM & LIMAU NIPIS
Gunakan pisau tajam untuk memotong epal. Tapi sebelum itu, sapu atau lengserkan pisau tersebut dengan limau nipis. Kemudian baru potong epal seperti biasa.
Katanya, petua ini pun boleh digunakan untuk mengelakkan kita ‘menangis’ masa nak potong bawang. Cubalah! Kalau tak ada jus lemon, boleh juga gantikan dengan jus limau nipis atau apa-apa jus buah yang bersifat sitrus seperti oren atau nanas.
Petua di atas juga boleh digunakan untuk buah pear, lai, pisang, atau buah-buahan lain.
Semoga bermanfaat dan selamat mencuba!
Sumber: Facebook Lailatul Munira Zainuddin


“Terima Kasih Khidmat Selama 3 Tahun”- Wanita Ini Kongsi Pengalaman Guna IUCD Untuk Jarak Kehamilan

“Macam mana aku nak jarakkan kehamilan tanpa makan ubat perancang eh?”
Pil perancang mungkin menjadi pilihan orang ramai apabila berhajat untuk menjarakkan kehamilan dalam keluarga. Ramai juga yang kurang mempunyai ilmu mengenai Intra Uterine Contraceptive Device (IUCD) dimana alat ini boleh juga digunakan untuk mencegah dan menjarakkan kehamilan. Nampak macam menyeramkan bukan? Oleh itu, ibu ini berkongsikan pengalaman beliau ‘memasukkan dan mengeluarkan’ IUCD selepas 3 tahun dan boleh dijadikan panduan buat anda semua.

Intra Uterine Contraceptive Device (IUCD)

Thanks IUCD atas khidmat bakti selama 3 tahun yang berjaya ! Alhamdullillah berjaya family planning dengan IUCD ni..pasang free je dekat KK Senawang masa hari ke 20 selepas Mikhail lahir..painless okay.

Harini genap 3 tahun pakai IUCD ni, so tiba masanya dikeluarkan. Sebenarnya kena set appointment dan jumpa doktor sebelum keluarkan benda ni, tapi saya terjah aje KK, daftar dan terus jumpa doktor, memang plan datang masa tengah period sebab memang kena keluarkan masa tengah period. Doktor kata okay boleh keluarkan hari ni juga, so saya setuju je. Mula-mula memang seram juga sebab dah 3 tahun kan, tapi totally tak sakit tambah doktor KK yang keluarkan bagus dan beritahu every step sebelum dan masa dia keluarkan IUCD tu. Cuma rasa sedikit tak selesa aje…dan paling terkejut ambil masa kurang daripada 6 minit saya rasa.

IUCD BAGUS UNTUK JARAKKAN ANAK TANPA GANGGU KITARAN HAID

IUCD ni bagus untuk ibu-ibu yang hendak menjarakkan anak tanpa ada hormon yang boleh kacau kitaran period kita..dan ada ibu-ibu yang tak boleh makan pil perancang atas sebab kesihatan. So kaedah ni boleh digunakan..cuma adalah few side effects macam period heavy sikit dan duration panjang sikit daripada biasa..dan kena selalu check benang masa period, selepas period dan selepas ‘bersama’.
Merancang keluarga sangat perlu untuk sesebuah keluarga atas sebab untuk kestabilan ekonomi keluarga, kesihatan fizikal dan mental emosi para ibu. Para suami pun kenalah faham dan belajar tentang family planning ni dan janganlah pentingkan diri sendiri ye. Thanks to my husband Redzuan Suratmin sebab faham keadaan kesihatan wife u dan bagi keizinan untuk pasang IUCD ni. Tapi, kalau dah amalkan family planning tapi still mengandung tu kita memang tak boleh nak menidakkan kuasa Yang Esa kan?

Addition: Ramai yang tengok seram kan takut lah kan,bagi saya, saya lagi takut kalau baru bersalin, tambah dengan luka caesarean masih baru kurang daripada 2 tahun lepas tu mengandung lagi sebab takut pada alatan perancang keluarga.. tu lagi seram dan takut. Dan setiap kaedah merancang mesti ada kelebihan dan keburukan sebab manusia yang cipta mestilah tak boleh tanding kuasa Maha Pencipta..
Sumber : Himawari Chan


Petua Elak Kucing Berak & Kencing Merata, Sembur Je Bahan Ni

Memang stres kalau asyik kena basuh kencing dan tahi kucing bersepah-sepah dekat halaman rumah. Macam-macam dah cuba seperti letak air merah dalam botol tetapi tetap juga tidak berjaya. Adoi!
Jadi, hari ini jom kita tengok satu petua yang dikongsi oleh Zuriaty Musa sehingga mendapat 2.3 juta tontonan. Nampaknya mesti menjadi tu kan? Boleh la cuba untuk elakkan pencemaran bau di kawasan rumah.

Baca juga: Rupanya Guna Arang Je Boleh Hilangkan Bau Najis Kucing, Berkesan!
PETUA ELAK KUCING BERAK & KENCING MERATA, SEMBUR NI
Bahan-bahannya pun mudah sahaja. Tak sampai 5 minit proses pembuatannya. Boleh terus sembur!

Bahan-bahan:

Dua labu bawang putih
3 hingga 4 batang serai

Cara-caranya:
1. Hiris dan kisar semua bahan di atas.

2. Tapis dan ambil airnya. Sembur di tempat yang kucing selalu berak atau kencing.

*Kalau musim hujan kena buat dua minggu sekali. Mudah sahaja kan? Selamat mencuba! Tak ada lagi masalah bau busuk lah nampaknya.
VIDEO PENUH:

https://media.siraplimau.com/2022/03/v0f025gc0000c8eashjc77ucsd165t70.mp4
Sumber: TikTok Zuriaty Musa